open-index/open-wikipedia-markdown huggingface dataset:
ಅತ್ತಿಬೆಲೆ

**ಅತ್ತಿಬೆಲೆ**, ಒಂದು ಗಡಿ ಪಟ್ಟಣ ಪಂಚಾಯತಿ ಗ್ರಾಮ. ಇದು ಭಾರತದ ಕರ್ನಾಟಕ ರಾಜ್ಯದ ಬೆಂಗಳೂರು ನಗರ ಜಿಲ್ಲೆಯ ಆನೇಕಲ್ಲು ತಾಲೂಕಿನಲ್ಲಿದೆ. ಕರ್ನಾಟಕ-ತಮಿಳುನಾಡು ಚೆಕ್ ಪೋಸ್ಟ್ ಗಡಿ ಕಮಾನಿನ ಮೂಲಕ ಗುರುತಿಸಲಾಗುತ್ತದೆ, ಇದು ಇಲ್ಲಿ ಸ್ಥಾಪಿತವಾಗಿದೆ.
ಇದು ಬೆಂಗಳೂರಿನಿಂದ ೩೨ ಕಿ.ಮಿ ಮತ್ತು ಹೊಸೂರಿನಿಂದ ೮ ಕಿ.ಮಿ. ಕನ್ನಡ, ಇಲ್ಲಿನ ಮುಖ್ಯ ಭಾಷೆ. ತೆಲುಗು ಕೆಲವೊಮ್ಮೆ ಬಳಸಲಾಗುತ್ತದೆ.
ಇಲ್ಲಿ ಲಭ್ಯವಿರುವ ಲಿಪಿಗಳ ಪ್ರಕಾರ ಈ ಜಾಗವನ್ನು "ಓಡುಂಬಪುರಿ" ಎಂದು ಕರೆಯುತ್ತಿದ್ದರು ಎನ್ನಲಾಗಿದೆ.
ಈ ಪಟ್ಟಣಕ್ಕೆ ಬೆ.ಮ.ಸಾ.ಸಂನ ಬಸ್ಸಿನ ವ್ಯವಸ್ತೆ ಬಹಳ ಉತ್ತಮವಾಗಿದೆ.
ಈಗ ಕರ್ನಾಟಕ ರಾಜ್ಯ ಗೃಹ ಮಂಡಳಿ ವತಿಯಿಂದ 'ಸೂರ್ಯ ನಗರ - ೩ನೆ ಹಂತ'ವನ್ನು ಅತ್ತಿಬೆಲೆ ಹೋಬಳಿಯಲ್ಲಿ ಮಾಡಲಿದ್ದಾರೆ.
## ಆರ್ಥಿಕತೆ
೧೯೯೦ರವರೆಗೆ ಒಂದು ಸಣ್ಣ ಹಳ್ಳಿಯಾಗಿದ್ದ ಅತ್ತಿಬೆಲೆ ರಾಷ್ಟೀಯ ಹೆದ್ದಾರಿ ೭ ನಂತರ ಪಟ್ಟಣ ರೂಪಾಂತರಗೊಂಡಿದೆ. "ಸುವರ್ಣ ಚತುಷ್ಪಥ" ಯೋಜನೆಯ ಅಡಿಯಲ್ಲಿ ರಾಷ್ಟೀಯ ಹೆದ್ದಾರಿ ೭ಅನ್ನು ವಿಸ್ತರಿಸಲಾಯಿತು.
೧೯೪೨ರಲ್ಲೇ ಒಂದು ರಂಗಮಂದಿರ (ಗೌರಿಶಂಕರ) ಹೊಂದಿದ್ದ ಸ್ಥಳ ಅತ್ತಿಬೆಲೆ. 
ಅತ್ತಿಬೆಲೆ ಹೆಚ್ಚಿನ ಉತ್ಪಾದನಾ ಮತ್ತು ವಸ್ತ್ರೋದ್ಯಮ ಕೈಗಾರಿಕೆಗಳ ನೆಲೆಯಾಗಿದೆ. ಟಿವಿಎಸ್ ಮೋಟರ್ಸ್ ಮತ್ತು ಅಶೋಕ್ ಲೇಲ್ಯಾಂಡ್ ನಂತ ದೈತ್ಯ ಆಟೋಮೊಬೈಲ್ ಕಂಪನಿಗಳು ಈ ಪಟ್ಟಣಕ್ಕೆ ಬಹಳ ಹತ್ತಿರವಿದೆ.
ಅತ್ತಿಬೆಲೆ ಕೈಗಾರಿಕಾ ಪ್ರದೇಶ ಬಹಳಷ್ಟು ಕಂಪನಿಗಳ ನೆಲೆಯಾಗಿದೆ.
ಅತ್ತಿಬೆಲೆ ಕೈಗಾರಿಕಾ ಕೇಂದ್ರವಾಗಿದೆ ಮತ್ತು ಅತ್ತಿಬೆಲೆ ಕೈಗಾರಿಕಾ ಪ್ರದೇಶದಲ್ಲಿ ಯಡವನಹಳ್ಳಿ, ಇಚ್ಚಂಗೂರು, ಬಳಗಾರನಹಳ್ಳಿ, ಅರೆನೂರು ಮತ್ತು ನೆರಳೂರು ಮತ್ತು ಸಮೀಪದ ಇತರೆ ಹಳ್ಳಿಗಳಲ್ಲಿ ಒಳಗೊಂಡಿದೆ.
## ಹಬ್ಬ ಆಚರಣೆಗಳು
ಅತ್ತಿಬೆಲೆ ಕೆಲವು ಹಬ್ಬಗಳಿಗೆ ಹೆಸರುವಾಸಿಯಾಗಿದೆ.
ಇಲ್ಲಿನ ಬಹಳಷ್ಟು ದೇವಸ್ಥಾನಗಳು ಪ್ರಸಿದ್ಧವಾಗಿದೆ. ಗ್ರಾಮದ ದೇವತೆ ಪಟಾಲಮ್ಮ ದೇವಾಲಯ ಬಹಳ ಮುಖ್ಯವಾದುದು.
ಇಲ್ಲಿನ ಶಿವ ದೇವಾಲಯ ಮತ್ತು ವೆಂಕಟೇಶ್ವರ ದೇವಸ್ಥಾನ ಅತ್ಯಂತ ಹಳೆಯ ದೇವಾಲಯಗಳಾಗಿವೆ, ಇದನ್ನು ಇತ್ತೀಚೆಗೆ ಜೀರ್ಣೋದ್ಧಾರ ಮಾಡಲಾಯಿತು.
ಕರಗ, ಕನ್ನಡ ರಾಜ್ಯೋತ್ಸವ, ಶಿವನ ದೇವಸ್ಥಾನದ ರಥೋತ್ಸವ ಬಹಳ ಚೆನ್ನಾಗಿ ನಡೆಯುತ್ತದೆ, ವೆಂಕಟೇಶ್ವರ ದೇವಸ್ಥಾನದ ದೀಪೋತ್ಸವ, ಯುಗಾದಿ, ಸಂಕ್ರಾಂತಿ/ಪೊಂಗಲ್, ವೈಕುಂಟ ಏಕಾದಶಿ, ಊರ ಹಬ್ಬ ವೈಭವದಿಂದ ಆಚರಿಸುತ್ತಾರೆ. ಕರಗ ಹಬ್ಬದ ದಿನ ಎಲ್ಲಾ ದೇವರಗಳ ಪಲ್ಲಕಿ ಉತ್ಸಾಹಗಳು ನಡೆಯುತ್ತದೆ.
## ಬಸ್ ಮಾರ್ಗಗಳು
೩೬೦ರ ಸರಣಿ - ಮೆಜೆಸ್ಟಿಕ್ ಮತ್ತು ಕೃ. ರಾ ಮಾರ್ಕೆಟ್ನಿಂದ
೬೦೦ಎಫ್ - ಬನಶಂಕರಿಯಿಂದ
೩೨೮ - ಹೊಸಕೋಟೆಯಿಂದ
ಹೊಸೂರು-ಬೆಂಗಳೂರು ಮಾರ್ಗದ ರಾಜ್ಯ ರಸ್ತೆ ಸಾರಿಗೆ ಬಸ್ಸುಗಳು
ಹಾಗೂ, ಇತ್ತೀಚಿಗೆ ಜಿಗಣಿ, ಆನೇಕಲ್, ಸರ್ಜಾಪುರ ಕಡೆಗಳಿಗೆ ಕೂಡ ಬಸ್ ಸಂಪರ್ಕ ಕಲ್ಪಿಸಲಾಗಿದೆ.
## ಬಾಹ್ಯ ಕೊಂಡಿಗಳು 
ವರ್ಗ:ಬೆಂಗಳೂರು ನಗರ ಜಿಲ್ಲೆ
ವರ್ಗ:ಆನೇಕಲ್ಲು ತಾಲ್ಲೂಕು
ಆದಿಲ್ ಶಾಹಿ ವಂಶ

**ಆದಿಲ್‌ ಶಾಹಿ ವಂಶ** ೧೪೯೦ ರಿಂದ ೧೬೮೬ರ ವರೆಗೆ ಉತ್ತರ ಕರ್ನಾಟಕ ಮತ್ತು ದಖನ್ನಿನ ಬಹುಭಾಗದಲ್ಲಿ ಆಳ್ವಿಕೆ ನಡೆಸಿದ ರಾಜವಂಶ. ಬಿಜಾಪುರ ಇವರ ರಾಜಧಾನಿಯಾಗಿತ್ತು. ಬಹಮನಿ ರಾಜ್ಯ ನಾಶವಾದ ಬಳಿಕೆ ಹುಟ್ಟಿಕೊಂಡ ಶಾಹಿ ರಾಜ್ಯಗಳಲ್ಲಿ ಇದೂ ಒಂದು. ಯೂಸುಫ್ ಆದಿಲ್ ಶಾ ಈ ವಂಶದ ಸ್ಥಾಪಕ.
## ಹಿನ್ನಲೆ
**ಆದಿಲ್‌ಶಾಹಿ ವಂಶ** ಬಹುಮನಿ ಸಾಮ್ರಾಜ್ಯದ ಪತನಾನಂತರ ದಖನ್ನಿನಲ್ಲಿ ಸ್ಥಾಪಿತವಾದ ಐದು ಮುಸ್ಲಿಂ ರಾಜ್ಯಗಳಲ್ಲಿ ಒಂದು(1489). *ಯೂಸುಫ್ ಆದಿಲ್‍‌‌ ಷಾ* ಸ್ಥಾಪಕ. ಈತ ತುರ್ಕಿಯ ಸುಲ್ತಾನನ ಮಗ. ಅಣ್ಣನೊಂದಿಗೆ ವಿರೋಧ ಬೆಳೆದುದರಿಂದ ಭಾರತಕ್ಕೆ ಬಂದು ಬಹುಮನಿ ರಾಜ್ಯದ ವಝೀರ್  ಮಹಮ್ಮದ್ ಗವಾನನ ಹತ್ತಿರ ಕೆಲಸಕ್ಕೆ ಸೇರಿದ. ಹೀಗೆಂದು ಪ್ರಸಿದ್ಧ ಮುಸ್ಲಿಂ ಇತಿಹಾಸಕಾರ ಫೆರಿಸ್ತ ಬರೆದಿದ್ದಾನೆ. ಇದಕ್ಕೆ ಸರಿಯಾದ ಸಮರ್ಥನೆ ದೊರೆತಿಲ್ಲ. ಷಾ ಮತವಿಚಾರದಲ್ಲಿ ಅಂಧಾಭಿಮಾನಿಯಾಗಿರಲಿಲ್ಲ. ಆಗಿನ ಕಾಲಕ್ಕೆ ತಕ್ಕಂತೆ ಸುಖಲೋಲುಪನಾಗಿದ್ದರೂ ಅವನ ಕರ್ತವ್ಯನಿಷ್ಠೆ, ಅನ್ಯ ಧರ್ಮಸಹಿಷ್ಣುತೆ, ನ್ಯಾಯಪರತೆ-ಈ ಗುಣಗಳು ಎಲ್ಲರಿಗೂ ಮೇಲ್ಪಂಕ್ತಿಯಾಗಿದ್ದವು. ಬಿಜಾಪುರದ ದುರ್ಗನಿರ್ಮಾಣ ಇವನ ಕಾಲದಲ್ಲೇ ಆಯಿತು. ಪಾಂಡಿತ್ಯದಲ್ಲಿ, ಲಲಿತಕಲೆಗಳಲ್ಲಿ ಆಸಕ್ತಿ ಹೊಂದಿದ್ದ ಷಾ ನಾನಾದೇಶಗಳಿಂದ ವಿದ್ವಾಂಸರನ್ನೂ ಕಲಾಭಿಜ್ಞರನ್ನೂ ತನ್ನ ಆಸ್ಥಾನಕ್ಕೆ ಬರಮಾಡಿಕೊಂಡು ಅವರನ್ನೆಲ್ಲ ಗೌರವಿಸಿದ. ಮುಸ್ಲಿಂ ರಾಜ್ಯಗಳಾದ ಅಹಮದ್ ನಗರ, ಗೋಲ್ಕೊಂಡ, ಬೀದರ್, ಬಿಹಾರ್‍ಗಳೊಂದಿಗೆ ಸಖ್ಯವೇರ್ಪಡದೆ ಸ್ಪರ್ಧೆಯೇ ಹೆಚ್ಚಾಗಿ ಬೆಳೆದ ಪರಿಸ್ಥಿತಿಯನ್ನು ದಕ್ಷಿಣ ಪ್ರಬಲ ಹಿಂದೂ ಸಾಮ್ರಾಟರಾದ ವಿಜಯನಗರದ ರಾಜರು ತಮ್ಮ ಉತ್ಕರ್ಷಕ್ಕೆ ಉಪಯೋಗಿಸಿಕೊಂಡರಾದರೂ 1565ರಲ್ಲಿ ಈ ಐದು ಸುಲ್ತಾನರೂ ಕಲೆತು ರಕ್ಕಸತಂಗಡಿ ಕದನದಲ್ಲಿ ವಿಜಯನಗರದ ಪತನಕ್ಕೆ ಕಾರಣರಾದರು. ವಿಜಯನಗರದಂಥ ಬಲಿಷ್ಠ ಸಾಮ್ರಾಜ್ಯದಿಂದ ತಮಗೆ ಗಂಡಾಂತರವಿದೆಯೆಂದೂ, ಮುಸ್ಲಿಂ ಧರ್ಮದ ರಕ್ಷಣೆಗಾಗಿ ಧರ್ಮಯುದ್ಧ ಸಾರಬೇಕೆಂದೂ ಅವರೆಲ್ಲ ಒಟ್ಟಾದರು. ಬಹುಮನಿ ರಾಜರಂತೆ ಆದಿಲ್‍‌ಷಾಹಿಗಳು ಹಿಂದೂ ದ್ವೇಷಿಗಳಾಗಿರಲಿಲ್ಲ. ಎಷ್ಟೋ ಮರಾಠರು ಅವರ ಮಂತ್ರಿಗಳಾಗಿ, ರಾಜ್ಯದ ಆಡಳಿತದಲ್ಲಿ ಮುಖ್ಯಸ್ಥರಾಗಿದ್ದರು; ರಾಜ್ಯದ ಲೆಕ್ಕಗಳೆಲ್ಲವನ್ನೂ ಮರಾಠಿ ಭಾಷೆಯಲ್ಲಿ ಬರೆಸಲಾಯಿತು. ಈ ಸುಲ್ತಾನರ ಕಲಾಭಿಜ್ಞತೆಗೆ ಸಾಕ್ಷಿಯಾಗಿ ಬಿಜಾಪುರದಲ್ಲಿ ಇಂದಿಗೂ ಇರುವ ಕುರುಹುಗಳು:]]

#ಗೋಳಗುಮ್ಮಟ ಅಥವಾ ಗೋಲ್‍‌ಗುಂಬಜ಼್
#ಜಾಮಿಯಾ ಮಸೀದಿ (ಅಸಂಪೂರ್ಣ)
# ಸುಭದ್ರವಾದ ಕೋಟೆಗೋಡೆಗಳು
# ಅಂತಃಪುರಗಳು ಮತ್ತು ಟಂಕಸಾಲೆಗಳು
# ಮೂರನೆಯ ಸುಲ್ತಾನ್ ಇಬ್ರಾಹಿಂನ ಗೋರಿಯಲ್ಲಿನ ಚಿತ್ರಾಲಂಕಾರ

ಇವು ಅವರ ಕಲಾ ವೈಭವವನ್ನು ನೆನಪಿಗೆ ತರುವುದಲ್ಲದೇ ಕಲಾದೃಷ್ಟಿಯಲ್ಲಿ ಹಿಂದೂ ಇಸ್ಲಾಮಿ ಸಂಯೋಗದ ವಾಸ್ತುಶಿಲ್ಪ ಸೌಂದರ್ಯವನ್ನು ಸಾರುತ್ತವೆ. ಆದಿಲ್‍‌ಷಾಹಿ ರಾಜಮನೆತನದಲ್ಲಿ ಯೂಸುಫ್ ಆದಿಲ್‍ ಷಾನಷ್ಟೇ ಪ್ರಸಿದ್ಧಿ ಪಡೆದ ಇನ್ನೊಬ್ಬ ಸುಲ್ತಾನ, 1579 ರಿಂದ 1626ರವರೆಗೆ ಆಳಿದ ಎರಡನೆಯ ಇಬ್ರಾಹಿಂ ಆದಿಲ್‍ ಷಾ, ಈ ಸುಲ್ತಾನರು ಔರಂಗಜೇಬ್ 1686ರಲ್ಲಿ ಬಿಜಾಪುರವನ್ನು ಸ್ವಾಧೀನಪಡಿಸಿಕೊಳ್ಳುವವರೆಗೂ ಸ್ವತಂತ್ರರಾಗಿ ಆಳಿದರು.

## ನೋಡಿ 
* ಖವಾಸ್ ಖಾನ್

## ಉಲ್ಲೇಖಗಳು
ವರ್ಗ:ಕರ್ನಾಟಕದ ಇತಿಹಾಸ
ವರ್ಗ:ಇತಿಹಾಸ
ಯಯಾತಿ

ಯಯತಿ (ಸಂಸ್ಕೃತ: ययाति) ಒಬ್ಬ ಪೌರಾಣಿಕ  ರಾಜ, ರಾಜ ನಹುಶಾ ಮತ್ತು ಅವರ ಪತ್ನಿ ವಿರಾಜಸ್ ಪುತ್ರರ ಮಗ. ಅವರು ಪಾಂಡವರ ಪೂರ್ವಜರಲ್ಲಿ ಒಬ್ಬರಾಗಿದ್ದರು. ಅವರಿಗೆ ಐದು ಸಹೋದರರು: ಯತಿ, ಸಂಯತಿ, ಅಯತಿ, ವಿಯಾತಿ ಮತ್ತು ಕೃತಿ. ಯಯತಿ ಇಡೀ ವಿಶ್ವದ ವಶಪಡಿಸಿಕೊಂಡ ಮತ್ತು ಚಕ್ರವರ್ತಿ ಸಾಮ್ರಾಟ್ (ವಿಶ್ವ ಚಕ್ರವರ್ತಿ). ಅವನು ದೇವಯಾನಿ ಯನ್ನು ಮದುವೆಯಾಗುತ್ತಾನೆ ಮತ್ತು ರಾಜೀಶ್ವರನ ಮಗಳು ಮತ್ತು ದೇವಯಾನಿಯ ಸೇವಕಿ ಶರ್ಮಿಷ್ಠನನ್ನು ತನ್ನ ವಿನಾಯತಿಯ ಮೇಲೆ ತನ್ನ ಪ್ರೇಯಸಿಯಾಗಿ ತೆಗೆದುಕೊಳ್ಳುತ್ತಾನೆ. ದೇವಯಾನಿ ಅಸುರರ (ರಾಕ್ಷಸರು) ಪುರೋಹಿತನಾದ ಶುಕ್ರಾಚಾರ್ಯನ ಪುತ್ರಿ. ಶರ್ಮಿಷ್ಠನೊಂದಿಗಿನ ಅವನ ಸಂಬಂಧವನ್ನು ಕೇಳಿದ ನಂತರ, ದೇವಯಾನಿ ತನ್ನ ತಂದೆ ಶುಕ್ರಾಚಾರ್ಯನಿಗೆ ದೂರು ನೀಡುತ್ತಾಳೆ, ಇವರು ಯಯತಿಯನ್ನು ವೃದ್ಧಾಪ್ಯದಲ್ಲಿ ಜೀವಿತಾವಧಿಯಲ್ಲಿಯೇ ಶಪಿಸುವರು, ಆದರೆ ನಂತರ ಅದನ್ನು ಅವನ ಪುತ್ರ ಪುರುದೊಂದಿಗೆ ವಿನಿಮಯ ಮಾಡಿಕೊಳ್ಳುತ್ತಾರೆ. ಅವರ ಕಥೆಯು ಮಹಾಭಾರತ-ಆದಿ ಪರ್ವ ಮತ್ತು ಭಾಗವತ ಪುರಾಣದಲ್ಲಿ ಉಲ್ಲೇಖಿತವಾಗಿದೆ.
ಈತನು ನಹುಷನ ಎರ ಡನೆಯ  ಮಗ.  ಮೊದಲ ಮಗ ರಾಜ್ಯ ತಿರಸ್ಕರಿಸಿದ ನಂತರ  ರಾಜ್ಯಕ್ಕೆ ಒಡೆಯನಾಗುತ್ತಾನೆ. 
ಇವನಿಗೆ ಐವರು ಮಕ್ಕಳು.  ಯದು,ಪುರು,ತುರ್ವಸು,ದೃಹ್ಯ ಮತ್ತು ಅನುದೃಹ್ಯ..  ಇವನ ಒಬ್ಬಳೇ ಮಗಳು ಮಾಧವಿ.ಶುಕ್ರಾಚಾರ್ಯರಿಂದ ಪಡೆದ ಶಾಪದ ಫಲವಾಗಿ ಅಕಾಲಿಕ ವೃದ್ಧಾಪ್ಯ ಪ್ರಾಪ್ತವಾಗುತ್ತದೆ.  ಆಗ ಶಾಪ ವಿಮೋಚನೆ ಯಾಚಿಸಿದ ಯಯಾತಿಗೆ, ಶುಕ್ಕ್ರಾಚಾರ್ಯರು " ಯಾರಾದರೂ ತಮ್ಮ ಯೌವನವನ್ನು ಕೊಡುವುದಾದರೆ ನೀನು ಮತ್ತೆ ಯೌವನವನ್ನು ಪಡೆಯಬಹುದು" ಎಂಬುದಾಗಿ ತಿಳಿಸುತ್ತಾರೆ.  ಭೋಗ ಜೀವನದ ಹಸಿವು ಆರದಿದ್ದ ಯಯಾತಿ ತನ್ನ ಎಲ್ಲಾ ಮಕ್ಕಳಲ್ಲಿ ಯೌವನಕ್ಕಾಗಿ ಯಾಚಿಸುತ್ತಾನೆ.  ಐವರು ಮಕ್ಕಳಲ್ಲಿ ನಾಲ್ಕು ಜನ ತಿರಸ್ಕರಿಸಿದ  ಹಿನ್ನೆಲೆಯಲ್ಲಿ, ಪುರುವು ತನ್ನ ಯೌವನವನ್ನು ತಂದೆಯೊಂದಿಗೆ ವಿನಿಮಯ ಮಾಡಿಕೊಳ್ಳಲು ಒಪ್ಪಿಕೊಂಡಾಗ ಅತ್ಯಂತ ಆನಂದ ಭರಿತನಾದ ಯಯಾತಿ ಅವನಿಂದ ಯೌವನ ಪಡೆಯುತ್ತಾನೆ.  ಭೋಗ ಜೀವನಕ್ಕೆ ಕೊನೆ ಇಲ್ಲ ಎಂದು ಅರಿತ ಯಯಾತಿ ಪುನಃ ತನ್ನ ಮಗನಿಗೆ ಯೌವನ ಮರಳಿಸಿ ಅವನಿಗೆ ಪಟ್ಟಕಟ್ಟಿ ಅನೇಕ ವರಗಳನ್ನು ಕೊಟ್ಟು ತಾನು ತಪಸ್ಸಿಗೆ ಹೋಗುತ್ತಾನೆ.
  

ವರ್ಗ:ಪೌರಾಣಿಕ ಪಾತ್ರಗಳು
ವರ್ಗ:ಮಹಾಭಾರತದ ಪಾತ್ರಗಳು
ಕುಂದುನ್

**ಕುಂದುನ್** ದಲೈ ಲಾಮಾ ಜೀವನಾಧಾರಿತ ಚಲನಚಿತ್ರ.

## ಉಲ್ಲೇಖಗಳು
ವಾಮನಾವತಾರ

**ವಾಮನಾವತಾರ**ವನ್ನು ಪುರಾಣಗಳಲ್ಲಿ ವಿಷ್ಣುವಿನ ಐದನೆಯ ಅವತಾರವೆಂದು, ಮತ್ತು ಎರಡನೇ ಯುಗ ಅಥವಾ ತ್ರೇತಾಯುಗದ ಮೊದಲ ಅವತಾರವೆಂದು ವಿವರಿಸಲಾಗಿದೆ. ಅವನು ಮಾನವರೂಪಿ ಲಕ್ಷಣಗಳಿಲ್ಲದೆ ಕಾಣಿಸಿಕೊಂಡ ಮೊದಲ ಅವತಾರ, ಆದಾಗ್ಯೂ ಅವನು ಕುಬ್ಜ ಬ್ರಾಹ್ಮಣನಾಗಿ ಕಾಣಿಸಿಕೊಳ್ಳುತ್ತಾನೆ. ಇವನು **ಉಪೇಂದ್ರ**, ಮತ್ತು **ತ್ರಿವಿಕ್ರಮ**ನೆಂದೂ ಪರಿಚಿತನಾಗಿದ್ದಾನೆ.

## ಮೂಲ
ಅದಿತಿ ವಿಷ್ಣುವನ್ನು ಒಲಿಸಿಕೊಳ್ಳಲು ಪಯೋವ್ರತ ತೆಗೆದುಕೊಂಡ ಪರಿಣಾಮವಾಗಿ, ವಾಮನ, ಅದಿತಿ ಮತ್ತು ಕಶ್ಯಪರಿಗೆ ಜನಿಸಿದನು. 
 ಪಟಾನ್‌ನ ರಾಣಿ ಕಿ ವಾವ್‌ನಲ್ಲಿ ಕುಬ್ಜ ವಾಮನ ಅವತಾರ]]
 ಮೇಲೆ, ಇನ್ನೊಂದು ಸ್ವರ್ಗದಲ್ಲಿ ಮತ್ತು ಮೂರನೆಯದು ಬಲಿಯ ತಲೆಯ ಮೇಲೆ.]] 
ಯೊಂದಿಗೆ ವಾಮನ ಅವತಾರ]]
 ಪರಿಹಾರ]]

ವರ್ಗ:ದಶಾವತಾರಗಳು
ಕೂರ್ಮಾವತಾರ

ಹಿಂದೂಧರ್ಮದಲ್ಲಿ, **ಕೂರ್ಮಾವತಾರ**ವು ಮತ್ಸ್ಯಾವತಾರದ ನಂತರ ಬರುವ ಮತ್ತು ವರಾಹಾವತಾರದ ಮೊದಲು ಬರುವ ವಿಷ್ಣುವಿನ ಎರಡನೇ ಅವತಾರ. ಮತ್ಸ್ಯಾವತಾರದಂತೆ ಈ ಅವತಾರವೂ ಸತ್ಯಯುಗದಲ್ಲಿ ಸಂಭವಿಸಿತ್ತು.
ಕೂರ್ಮಾವತಾರ ಮಹಾವಿಷ್ಣುವಿನ ದಶಾವತಾರಗಳಲ್ಲಿ ಎರಡನೆಯದು. ಅಷ್ಟದಶಾಪುರಾಣಗಳಲ್ಲಿ 15ನೆಯದಾದ ಕೂರ್ಮಪುರಾಣ ಈ ಅವತಾರವನ್ನು ವರ್ಣಿಸುತ್ತದೆ. ಈಗ ನಡೆಯುತ್ತಿರುವ ಶ್ವೇತವರಾಹ ಕಲ್ಪದ ಚಾಕ್ಷುಷ ಮನ್ವಂತರದಲ್ಲಿ ಇದು ನಡೆಯಿತು.
## ಕಾರಣ
ದೇವಾಸುರರಲ್ಲಿ ದೇವತೆಗಳ ಬಲ ದಿನೇದಿನೇ ಕ್ಷಯಿಸುತ್ತ ಬಂದು ಅಸುರರ ಪ್ರಾಬಲ್ಯ ಹೆಚ್ಚಿದುದರಿಂದ ಮಧಾಂಧರಾದ ರಾಕ್ಷಸರು ದೇವತೆಗಳಿಗೆ ಹೆಚ್ಚಿನ ಕಿರುಕುಳ ಕೊಟ್ಟರು. ಇದನ್ನು ಸಹಿಸಲಾರದ ಇಂದ್ರಾದಿ ದೇವತೆಗಳು ಬ್ರಹ್ಮಪುರಸ್ಸರರಾಗಿ ವಿಷ್ಣುವಿನ ಮೊರೆಹೊಕ್ಕರು. ಅವರ ಮೊರೆಯನ್ನು ಕೇಳಿ ಕನಿಕರಗೊಂಡ ವಿಷ್ಣು ಅವರಿಗೆ ಸಮುದ್ರಮಥನ ಮಾಡಿ ಅಮೃತವನ್ನು ಪಡೆದು ಅಜರರು ಅಮರರೂ ಆಗುವ ಉಪಾಯವನ್ನು ಉಪದೇಶಿಸಿದ.
## ಸಮುದ್ರ ಮಥನ
ವಾಸುಕಿಯನ್ನು ಹಗ್ಗವನ್ನಾಗಿಯೂ ಮಂದರ ಪರ್ವತವನ್ನು ಕಡೆಗೋಲನ್ನಾಗಿಯೂ ಮಾಡಿಕೊಂಡು ಕ್ಷೀರಸಮುದ್ರವನ್ನು ಕಡೆದರೆ ಅಮೃತ ದೊರೆಯುವುದು, ಅದನ್ನು ಪಾನಮಾಡಿದರೆ ತಾವೆಲ್ಲರೂ ಅಮರರಾಗಿ ಸುಖಸಂತೋಷಗಳಿಂದ ಅನಂತಕಾಲದವರೆಗೂ ಇರಬಹುದು ಎಂದು ದೇವತೆಗಳು ರಾಕ್ಷಸರ ಮನಸ್ಸನ್ನು ಉಪಾಯದಿಂದ ಒಲಿಸಿದರು.
ಅನಂತರ ದೇವಾಸುರರೆಲ್ಲರೂ ಕಲೆತು ಕ್ಷೀರಸಮುದ್ರವನ್ನು ಮಥನಮಾಡಲು ಉಪಕ್ರಮಿಸಿದರು. ಆದರೆ ಕಡೆಗೋಲಾಗಿದ್ದ ಆ ಮಹಾಪರ್ವತ ಸಮುದ್ರತಳಕ್ಕಿಳಿದುಬಿಟ್ಟಿತು. ದಿಕ್ಕುತೋಚದ ದೇವತೆಗಳು ಮತ್ತೆ ಮಹಾವಿಷ್ಣುವಿಗೆ ಶರಣುಹೋಗಲು ಆತ ತನ್ನೊಂದು ಅಂಶದಿಂದ ಕೂರ್ಮರೂಪವನ್ನು ತಾಳಿ ತನ್ನ ಬೆನ್ನಿನ ಮೇಲೆ ಪರ್ವತವನ್ನು ಎತ್ತಿ ನಿಲ್ಲಿಸಿಕೊಂಡು ದೇವಾಸುರರು ಸಮುದ್ರಮಥನ ಮಾಡಲು ಅವಕಾಶ ಕಲ್ಪಿಸಿದ.
ಕೂರ್ಮಾವತಾರದಲ್ಲಿ ಮಹಾವಿಷ್ಣು ಇಂದ್ರದ್ಯುಮ್ನನ ಪ್ರಸಂಗದ ಮೂಲಕ ಋಷಿಗಳಿಗೆ ಚತುರ್ವಿಧ ಪುರುಷಾರ್ಥಗಳ ಮಹಾತ್ವವನ್ನು ವರ್ಣಿಸಿ ಉಪದೇಶಿಸಿದ್ದಾನೆ.
## ಪ್ರಸಕ್ತ ಕಾಲದಲ್ಲಿ
ಕೂರ್ಮಾವತಾರಕ್ಕೆ ಸಮರ್ಪಿತ ದೇವಾಲಯಗಳು ಆಂಧ್ರಪ್ರದೇಶದ ಚಿತ್ತೂರು ಜಿಲ್ಲೆಯಲ್ಲಿನ ಕೂರ್ಮಾಯಿ ಮತ್ತು ಶ್ರೀಕೂರ್ಮಂ ನೆಲೆಗೊಂಡಿವೆ.

## ಶ್ರೀಕೂರ್ಮಂ
ಶ್ರೀಕೂರ್ಮಂ ಆಂಧ್ರ ಪ್ರದೇಶದ ಶ್ರೀಕಾಕುಳಂ (శ్రీకాకుళం)ಜಿಲ್ಲೆಯಲ್ಲಿದೆ. ಶ್ರೀಕಾಕುಳಂ ಪಟ್ಟಣದಿಂದ ೧೬ ಕಿಲೋಮೀಟರುಗಳ ದೂರದಲ್ಲಿದೆ. ರೈಲು ಮಾರ್ಗವಿಲ್ಲ. ಅದರೆ ಬಸ್ಸು ಸೌಕರ್ಯವಿದೆ. ಹಳೆ ಬಸ್ ಸ್ಟಾಂಡಿನಿಂದ ಪ್ರತಿ ೧೫ ನಿಮಿಷಗಳಿಗೆ ಶ್ರೀಕಾಕುಳಂ ಪಟ್ಟಣದಿಂದ ಆಂಧ್ರಪ್ರದೇಶ ರವಾಣೆ ಸಾರಿಗೆ ಸಂಸ್ಥೆ ಬಸ್ಸುಗಳು ತಿರುಗಾಡುತ್ತವೆ. ಉದಯಕಾಲ ೬:೦ಗಂಟೆಯಿಂದ ರಾತ್ರಿ ೮:೦ಗಂಟೆ ವರೇಗೆ ಬಸ್ಸುಗಳಿವೆ. ಈ ಗುಡಿಯಲ್ಲಿದ ವಿಗ್ರಹ ಸ್ವಯಂಭೂವಾಗಿದೆ. ಈ ತರಹ ದೇವಾಲಯ ಭಾರತ ದೇಶದಲ್ಲಿ ಇದೊಂದೆ. ಮಂದಿರ ಅದ್ಬುತವಾದ ಶಿಲ್ಪಕಲಾಶೋಭಿತವಾಗಿದೆ. ಈ ಮಂದಿರದಲ್ಲಿ ಸ್ವಾಮಿ ಪಶ್ಚಿಮಮುಖವಾಗಿ ಇದ್ದಾನೆ. ಈ ದೇವಾಲಯದಲ್ಲಿ ಎರಡು ಧ್ವಜ ಸ್ಥಂಬಗಳಿವೆ. ಮಂದಿರ ಪ್ರಾಂಗಣದಲ್ಲಿ ೧೧ಶತಾಬ್ದಿಯ ಶಾಸನಗಳು ಕಂಡು ಬರುತ್ತವೆ. ದೇವಾಲಯ ಪ್ರಾಂಗಣದಲ್ಲಿ ೧೭ವ ಶತಾಬ್ದಿಯಲ್ಲಿ ಚಿರ್ತಿಸಿದ ಚಿತ್ರಕಲ್ಲುಗಳಿವೆ.

## ಗ್ಯಾಲರೀ

File:Srikurmam Temple view Srikakulam.jpg|ಶ್ರೀಕೂರ್ಮಂ ದೇವಾಲಯ
File:Paintings at srikurmam Temple walls 02.jpg|೧೭ ಶತಾಬ್ದಿಯ ಚಿತ್ರಕಲೆ,ಶ್ರೀಕೂರ್ಮಂ
File:Stone carved ceiling at Srikurmam Temple.jpg|ಕೆತ್ತಿದ ಮೇಲ್ಭಾಗ

## ಬಾಹ್ಯ ಸಂಪರ್ಕಗಳು
* Hindu Gods, Kurma
* Indian Divinity, Kurma Avatar

ವರ್ಗ:ದಶಾವತಾರಗಳು
ವರ್ಗ:ಹಿಂದೂ ದೇವತೆಗಳು
ಎಲ್ ಸಿ ಡಿ ಮತ್ತು ಎಲ್ ಇ ಡಿ ಟಿವಿ

## ಲಿಕ್ವಿಡ್ ಕ್ರಿಸ್ಟಲ್ ಡಿಸ್‌ಪ್ಲೆ (ಎಲ್‌ಸಿಡಿ)- ದೂರದರ್ಶನ ಯಂತ್ರ, (ಟಿ ವಿ) 
ಈ ಪ್ರಕಾರದ ಟಿ.ವಿ. ಗಳು ಎಲ್ ಸಿ ಡಿ ಪ್ರದರ್ಶಕ ಎಂಬ ತಂತ್ರಜ್ಙಾನವನ್ನು ಚಿತ್ರಗಳ ಪ್ರಸರಣಕ್ಕೆ ಬಳಸಿಕೊಳ್ಳುತ್ತದೆ. ಇವುಗಳು ಕ್ಯಾಥೋಡ್ ರೆ ಟಿ ವಿ  (CRT) ಗಳಿಗೆ ಹೋಲಿಸಿದರೆ ತೆಳುವಾಗಿಯೂ, ಕಡಿಮೆ ತೂಕದವುಗಳೂ ಆಗಿರುತ್ತವೆ. ಇವುಗಳ ಪ್ರದರ್ಶಕ ತೆರೆಗಳ (Display Screen) ಗಾತ್ರವೂ ದೊಡ್ಡದಿರುತ್ತದೆ. 
೨೦೦೭ ನೇ ಇಸವಿಯನಂತರ ಈ ರೀತಿಯ ಟಿವಿ ಗಳ ಜನಪ್ರಿಯತೆ ಹೆಚ್ಹಾಯಿತು. 

### ಎಲ್ ಇ ಡಿ - ಲೈಟ್ ಎಮಿಟಿಂಗ್ ಡಯೋಡ್ ಟಿ ವಿ 
ಇವುಗಳೂ ಕೂಡಾ ಎಲ್ ಸಿ ಡಿ ಟಿ ವಿ ಗಳೇ ಆದರೆ ಇವುಗಳು ಎಲ್ ಇ ಡಿ ಯನ್ನು ಬೆಳಕಿನ ಪ್ರಸರಣಕ್ಕಾಗಿ ಬಳಸಿಕೊಳ್ಳುತ್ತದೆ. 

#### ತಂತ್ರಜ್ಙಾನ 
ಎಲ್ ಸಿ ಡಿ ಟಿವಿ ಗಳು ಹಿಂಭಾಗದಲ್ಲಿ ಅಳವಡಿಸಿರುವ  ಕೋಲ್ಡ್ ಕ್ಯಾಥೊಡ್ ಪ್ಲೊರೋಸೆಂಟ್ ಲ್ಯಾಂಪ್ (CCFL) ಗಳ ಮೂಲಕ ಬೆಳಕನ್ನು ಪಡೆದು ಚಿತ್ರಗಳನ್ನು ಬಿತ್ತರಿಸುತ್ತವೆ. 
ಎಲ್ ಇ ಡಿ ಟಿವಿ ಗಳು ತೆರೆಯ ಸುತ್ತಾ ಇರುವ ಹಲಗೆ (ಪ್ಯಾನೆಲ್) ಯಲ್ಲಿ ಅಳವಡಿಸಿರುವ ಲೈಟ್ ಎಮಿಟಿಂಗ್ ಡಯೋಡ್ ಗಳ ಮೂಲಕ ಬೆಳಕನ್ನು ಪಡೆದು ಚಿತ್ರಗಳನ್ನು ಬಿತ್ತರಿಸುತ್ತವೆ. ಇದರಿಂದಾಗಿ ಈ ಪ್ರಕಾರದ ಟಿವಿ ಗಳು ಎಲ್ ಸಿ ಡಿ ಟಿವಿ ಗಳಿಗಿಂತ ತೆಳ್ಳಗಿರುತ್ತವೆ.

##### ಎಲ್ ಸಿ ಡಿ ಯ ತುಲನೆಯಲ್ಲಿ ಎಲ್ ಇ ಡಿ ಯ ವೈಶಿಷ್ಟ್ಯ ಗಳು 
- ಇವುಗಳು ತೆಳುವಾಗಿರುತ್ತವೆ 
- ಚಿತ್ರಗಳ ಪ್ರಖರತೆ ಹೆಚ್ಚು
- ಉತ್ತಮ ವೀಕ್ಷಿಸುವ ಕೋನ
- ಬಾಳಿಕೆ ಹೆಚ್ಚು
- ಕಡಿಮೆ ವಿದ್ಯುತ್ ಬಳಕೆ.

###### ಪರಾಮರ್ಶಿಸಿದ ಕೊಂಡಿಗಳು  
http://www.gizmag.com/what-is-an-led-tv/13099/

http://tv.about.com/od/frequentlyaskedquestions/f/LEDvsLCDtvs.htm 

http://en.wikipedia.org/wiki/LCD_TV

http://en.wikipedia.org/wiki/LED_TV

ವರ್ಗ: ಮನೋರಂಜನೆ
ವರ್ಗ: ದೂರದರ್ಶನ
ವರ್ಗ: ಟೆಲಿವಿಷನ್
ನಾಗೋರಿ (ಗೋವಿನ ತಳಿ)

**ನಾಗೋರಿ**ಯ ಮೂಲ ಜೋಧ್‌ಪುರ್ ಎಂದು ಕರೆಯಲ್ಪಡುತ್ತಿದ್ದ ಇಂದಿನ ರಾಜಸ್ಥಾನ. ಗಿಡ್ಡ ಕೊಂಬಿನ ದೊಡ್ಡ ಡುಬ್ಬದ ಬೂದು ಬಣ್ಣದ ಹೋರಿ ನಾಗೋರಿ ರಾಜಸ್ಥಾನದ ಕಡುಬಿಸಿಲಿನ ಸುಡುಮರಳಿನ ನೆಲದಲ್ಲಿ ಸುಲಭವಾಗಿ ಮತ್ತು ಅತೀ ಶೀಘ್ರವಾಗಿ ಕ್ರಮಿಸಬಲ್ಲ ತನ್ನ ಸಾಮರ್ಥ್ಯದಿಂದ ಗ್ರಾಮ ಗ್ರಾಮಗಳ ಸಂಪರ್ಕ ವ್ಯವಸ್ತೆಯಲ್ಲಿ ಬಿಡಿಸಲಾರದ ನಂಟನ್ನು ಹೊಂದಿದೆ. ಕಬ್ಬಿಣದ ಗಾಲಿಗಳುಳ್ಳ ಗಾಡಿಗಳನ್ನು ಎಳೆಯುತ್ತಿರುವ ನಾಗೋರಿ ರಾಜಸ್ಥಾನದಲ್ಲಿ ಕಾಣಬರುವ ಸಾಮಾನ್ಯ ದೃಶ್ಯ..
 
ನಾಗೋರಿಯ ದೈಹಿಕ ಲಕ್ಷಣಗಳೆಂದರೆ ಉದ್ದ ಮುಖ, ಚಪ್ಪಟೆ ಹಣೆ, ಪುಟ್ಟ ಕಣ್ಣುಗಳ ಮೆಲೆ ಜೋತುಕೊಂಡಂತಿರುವ ಕಣ್ರೆಪ್ಪೆ, ದೊಡ್ಡ ಕಿವಿ ಇತ್ಯಾದಿ. ನಾಗೋರಿ ತಳಿಯ ಹಸುಗಳು ತುಲನಾತ್ಮಕವಾಗಿ ಸ್ವಲ್ಪ ಸೌಮ್ಯ, ಆದರೆ ಹೋರಿಗಳು ಹೆಚ್ಚು ಒರಟ, ಏಕಾಂಗಿ ಪೃವೃತ್ತಿಯವು.

## ಚಿತ್ರಗಳು

ಚಿತ್ರ:Nagori‎ 02.JPG|ಗಂಡು
ಚಿತ್ರ:Nagori‎ 01.JPG|ಹೆಣ್ಣು

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಅಂಬ್ಲಾಚೆರಿ (ಗೋವಿನ ತಳಿ)

**ಅಂಬ್ಲಾಚೆರಿ** ಭಾರತದ ತಮಿಳುನಾಡು ಪ್ರದೇಶ ಮೂಲದ ಒಂದು ಗೋತಳಿ. ಇದು ಉತ್ತಮ ಕೆಲಸಗಾರ ತಳಿ. ಇವು ಸುಮಾರು ಎರಡೂವರೆ ಟನ್ನುಗಳಷ್ಟು ಭಾರ ಎಳೆಯಬಲ್ಲವು. ಬಿರುಬಿಸಿಲಿನಲ್ಲೂ ಸತತ ೭ ಗಂಟೆ ಬಿಡುವಿಲ್ಲದೆ ದುಡಿಯುವ ಸಾಮರ್ಥ್ಯವಿರುತ್ತದೆ. ಉತ್ತಮ ದೈಹಿಕಸಾಮರ್ಥ್ಯವಿರುವ ಅತಿ ಕಡಿಮೆ ನಿರ್ವಹಣಾ ವೆಚ್ಚವಿರುವ ಬಹಳ ರೈತೋಪಯೋಗಿ ತಳಿ ಇದು. ಕೃಷಿ ಚಟುವಟಿಕೆಗಳಿಗೆ ಬಳಸಿಕೊಳ್ಳಲಾಗುತ್ತದೆ. 
ತಮಿಳುನಾಡಿನ ತಂಜಾವೂರು ಪಕ್ಕದ ಅಂಬ್ಲಚೆರಿ ಗ್ರಾಮ ಇದರ ತವರೂರು. ಮೊಟ್ಟೈ ಮಡು, ಮೊಲೈ ಮಡು ಎಂಬ ಹೆಸರುಗಳೂ ಇವೆ. ಬಣ್ಣ ಕೆಂಪು ಅಥವಾ ಕಂದು. ಹುಟ್ಟುವಾಗ ಕೆಂಪಾಗಿದ್ದ ಕರು ಮೂರು ನಾಲ್ಕು ತಿಂಗಳ ನಂತರ ಬೂದು ಬಣ್ಣಕ್ಕೆ ತಿರುಗುವುದೂ ಇದೆ. ಮೈ ತುಂಬ ಹರಡಿರುವ ಬಿಳಿಗುರುತುಗಳು ಅಂಬ್ಲಾಚೆರಿಯ ಲಕ್ಷಣ ಎನ್ನಬಹುದು. ಕಂಗಾಯಂ ತಳಿಯಿಂದ ಬೆಳವಣಿಗೆ ಹೊಂದಿದ ತಳಿ ಇದು. ತಮಿಳುನಾಡಿನಲ್ಲಿ ಈ ಗೋವುಗಳ ಕಿವಿಯನ್ನು ಅರ್ಧದಷ್ಟು ಕತ್ತರಿಸುತ್ತಾರೆ. ಹಣೆಯ ಮಧ್ಯದಲ್ಲಿ ಬೆಂಕಿಯಿಂದ ಸುಟ್ಟು ನಾಮದಂತೆ ಮಾಡುತ್ತಾರೆ.
ಇತರೆ ಭಾರತೀಯ ತಳಿಗಳಂತೆ ಇವುಗಳ ಸಂಖ್ಯೆ ಕೂಡ ಕ್ಷೀಣಿಸುತ್ತಿದೆ. ೧೯೯೮ರಲ್ಲಿ ಇವುಗಳ ಸಂಖ್ಯೆ ಸುಮಾರು ೨.೮೩ ಲಕ್ಷಗಳಷ್ಟಿತ್ತು. ಇವುಗಳ ಸಂತತಿ ನಾಶವಾಗಬಾರದೆಂದು ತಮಿಳುನಾಡಿನಲ್ಲಿ ಸಂಸ್ಥೆಯೊಂದನ್ನು ಕಟ್ಟಿಕೊಂಡು ಇದನ್ನು ಬೆಳೆಸುತ್ತಿದ್ದಾರೆ. 
## ಉಲ್ಲೇಖಗಳು
## ಹೊರಕೊಂಡಿಗಳು
* 'ಗೋವಿಶ್ವ' ಇ-ಪತ್ರಿಕೆ
* Umblachery Cattle and Umblachery Breed, Animal PetsZone
## ಚಿತ್ರಗಳು

ಚಿತ್ರ:Amblacheri 01.JPG|ಗಂಡು
ಚಿತ್ರ:Amblacheri 02.JPG|ಹೆಣ್ಣು

ವರ್ಗ:ಭಾರತದ ಗೋತಳಿಗಳು
ಬರಗೂರು (ಗೋವಿನ ತಳಿ)

ಹೆಚ್ಚಿನ ಭಾರತೀಯ ತಳಿಗಳಂತೆ **ಬರ್ಗೂರ್** ಅಥವಾ **ಬರಗೂರು** ತಳಿ ತನ್ನ ಹೆಸರನ್ನು ತನ್ನ ತವರಿನಿಂದಲೇ ಪಡೆದಿದೆ. ಬರಗೂರು ತಳಿಯ ತವರು ತಮಿಳುನಾಡಿನ ಈರೋಡ್ ಜಿಲ್ಲೆಯ ಭವಾನಿ ತಾಲೂಕಿನ ಬರಗೂರು ಬೆಟ್ಟಪ್ರದೇಶ. ಇಲ್ಲಿನ ಲಿಂಗಾಯ್ ಮತ್ತು ಲಾಂಬಾಡಿ ಜನಾಂಗದವರು ಇದನ್ನು ಬಹುಹಿಂದಿನಿಂದಲೂ ರಕ್ಷಿಸಿಕೊಂಡು ಬಂದವರು. ಶುಧ್ಧ ಕೆಲಸಗಾರ ತಳಿ ಬರಗೂರು. ಬರಗೂರು ತಳಿಯ ಹೋರಿಗಳು ಸ್ವಲ್ಪ ಹೆಚ್ಚೆ ರೌದ್ರಸ್ವಭಾವದವು. ಇವುಗಳನ್ನು ಪಳಗಿಸಿವುದಕ್ಕೆ ತುಂಬಾ ತಾಳ್ಮೆ ಬೇಕು. ಒಮ್ಮೆ ಪಳಗಿದರೆ ಇವುಗಳ ಕಾರ್ಯವೈಖರಿ ಅಪೂರ್ವ ಎಂದು ಸಾಕಣೆದಾರರು ಹೇಳುತ್ತಾರೆ. ಬೆಟ್ಟಗುಡ್ಡಗಳ ಏರು ಇಳಕಲಿನ ಭೂಮಿಗಳಲ್ಲಿ ಶ್ರಮವಿಲ್ಲದೆ ಟನ್‌ಗಟ್ಟಲೆ ಭಾರ ಎಳೆಯುವ ಸಾಮರ್ಥ್ಯ ಇವುಗಳ ವಿಶೇಷ.  ವೇಗ ಮತ್ತು ಹೊರ ಹೊರಲು ಅತ್ಯತ್ತಮ ಹೋರಿಗಳಿವು.

ಬರಗೂರು ತಳಿಗಳು ಆಕಾರದಲ್ಲಿ ಮೈಸೂರಿನ ಇತರ ತಳಿಗಳಂತೆಯೆ ಆದರೆ ಸ್ವಲ್ಪ ಕುಳ್ಳ ಅಷ್ಟೆ. ಬರಗೂರು ತಳಿಯನ್ನು ಬರಗೂರು ಪ್ರದೇಶಗಳಲ್ಲಿ ಸಾಕುವ ಕ್ರಮವೇ ವಿಶೇಷವಾದದ್ದು. ಇವುಗಳನ್ನು ಇಲ್ಲಿ ಪಾಟ್ಟೀಗಳು ಎಂದು ಕರೆಯಲ್ಪಡುವ ಮಂದೆಗಳಲ್ಲಿ ದಟ್ಟ ಅರಣ್ಯಪ್ರದೇಶಗಳಲ್ಲಿ ಸಾಕುತ್ತಾರೆ. ಈ ಮಂದೆಯ ಪಾಲಕರು ಸಾಮಾನ್ಯವಾಗಿ ಲಿಂಗಾಯ್ ಜನಾಂಗದವರು. ಪ್ರತೀ ಪಾಟ್ಟೀಗಳು ಐವತ್ತಿರಿಂದ ಇನ್ನೂರರವೆರೆಗೂ ಹಸುಗಳನ್ನು ಹೊಂದಿರುತ್ತದೆ. ವರ್ಷದಲ್ಲಿ ಬಹುಕಾಲ ಅರಣ್ಯ ಅಥವಾ ಹುಲ್ಲುಗಾವಲುಗಳಲ್ಲಿ ಕಾಲ ಹಾಕುವ ಈ ಮಂದೆಗಳನ್ನು ಗೋಪಾಲಕರು ಸುಗ್ಗಿ ಕಾಲದಲ್ಲಿ ಮಾತ್ರ ಹಳ್ಳಿಗೆ ಕರೆತರುತ್ತಾರೆ. ಸುಗ್ಗಿಯಲ್ಲಿ ಇವುಗಳದ್ದು ಹೆಚ್ಚಿನ ದುಡಿತ.. ಸುಗ್ಗಿಯಾದ ನಂತರ ಜನವರಿಯವರೆಗೂ ಬರಗೂರು ಪ್ರದೇಶದಿಂದ ೪೦ ಕಿಮಿ ದೂರವಿರುವ ಉಪ್ಪಿನಗಣಿಯಲ್ಲಿ ಇವುಗಳ ವಾಸ. ಅದಾದ ನಂತರ ಮತ್ತೆ ದಟ್ಟ ಅರಣ್ಯದೊಳಗಡೆ ಇವುಗಳನ್ನು ಕರೆದೊಯ್ಯಲಾಗುತ್ತದೆ. ಈ ಕ್ರಮ ದಶಕಗಳಿಂದ ಅನೂಚಾನವಾಗಿ ನಡೆದುಬಂದಿದೆ. ಬರಗೂರು ತಳಿಯ ಹಸು ಹೋರಿಗಳ ಬಣ್ಣ ಬೂದು ಬಣ್ಣ. ಅದರ ಮೇಲೆ ಸೋಕಿದಂತೆ ಬಿಳಿಯ ಪಟ್ಟೆಗಳು. ಕೆಲವು ಬಿಳಿ, ಕಪ್ಪು ದನಗಳೂ ಕಾಣಸಿಗುವುದಿದೆ. ಅಂಬ್ಲಾಚೆರಿಯಂತೆ, ಕಂಗಾಯಂನಂತೆ ಇವುಗಳ ಬಣ್ಣ ವಯಸ್ಸಾದಂತೆ ಬದಲಾಗುವುದಿಲ್ಲ. ಧೃಡಶರೀರಿಗಳಾದ ಬರಗೂರು ಹೋರಿಗಳು ನೋಡುವುದಕ್ಕೆ ಸ್ವಲ್ಪ ಮಲೆನಾಡು ಗಿಡ್ಡದಂತೆಯೆ ಕಂಡರೂ ಬರಗೂರು ಹಸುಗಳ ಹತ್ತಿರ ಜಾತಿಯ ಹಸು ನಿಮರಿ. ಸಾಮಾನ್ಯವಾಗಿ ಹಸುಗಳು ೧೦೦ರಿಂದ ೧೫೦ ಸೆಂಟಿಮೀಟರ್ ಬೆಳದರೆ ೧೭೦ರಿಂದ ೨೦೦ರರವರೆಗೂ ಹೋರಿಗಳು ಬೆಳೆಯುತ್ತವೆ. ಉದ್ದನೆಯ ಕೊಂಬು (ಅಜಮಾಸು ೩೦ ಸೆ.ಮಿ), ಸಣ್ಣ ಡುಬ್ಬ, ಮುಂಚಾಚಿಕೊಂಡ ಹಣೆ, ೨೯೫ ಕೇಜಿಯಿಂದ ೩೪೦ಕೇಜಿಯವರೆಗೆ ತೂಕ ಇವುಗಳು ಇತರ ಮಾಹಿತಿಗಳು.

## ಚಿತ್ರಗಳು

ಚಿತ್ರ: Baragur 02.JPG|ಗಂಡು
ಚಿತ್ರ: Baragur 01.JPG|ಹೆಣ್ಣು

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಗೌಳವ್ (ಗೋವಿನ ತಳಿ)

ಉಭಯೋದ್ದೇಶಿತ ತಳಿಗಳು. ಕೆಲಸಗಾರ ತಳಿಯಾಗಿಯೇ ಹೆಚ್ಚಿನ ಉಪಯೋಗ, ಪ್ರಸಿದ್ಧಿ: ಅತ್ಯಂತ ಚುರುಕಿನ ಹಳೆಯ ಕೆಲಸಗಾರ ತಳಿ. ಇವುಗಳ ಮೂಲ ಮಹಾರಾಷ್ಟ್ರದ ವಾರ್ಧ, ಬಾಲಾಘಾಟ್, ಛಿಂದ್ವಾರಾ, ರಾಜ್‌ನಂದ್ಗಾಂವ್ (ಈಗ ಚತ್ತೀಸ್‌ಗಢದಲ್ಲಿದೆ) ಸುತ್ತಮುತ್ತಲ ಪ್ರದೇಶಗಳು. ಆರ್ಯರು ಹಾದುಹೋದರೆನ್ನಲಾದ ಉತ್ತರದಿಂದ ಮಧ್ಯಭಾರತದ ಹಾಗೂ ದಕ್ಷಿಣದವರೆಗಿನ ಹಾದಿಯಗುಂಟ ಇವುಗಳನ್ನು ಕಾಣಬಹುದು.

**ಇತಿಹಾಸ:** ಮರಾಠರು ಈ ತಳಿಯ ಮುಖ್ಯ ಪೋಷಕರು. ಈ ತಳಿಯ ಚಲನೆಯಲ್ಲಿನ ಅಪರೂಪದ ವೇಗಕ್ಕೆ ಮರಾಠರು ಮರುಳಾಗಿ ಯುಧ್ಧಸಾಮಗ್ರಿಗಳ ಸಾಗಣೆಗೆ ಬಳಸಿಕೊಂಡರೆಂಬ ಪ್ರತೀತಿ. ಮಧ್ಯಪ್ರದೇಶದ ಗೋಂಡ್ವಾನ ಪ್ರಾಂತ್ಯದ ಮೇಲೆ ಯುಧ್ಧವಾದಾಗ ಬೆಟ್ಟಗುಡ್ಡಗಳ ದಾರಿಯಲ್ಲಿ ಯುಧ್ಧ ಸಾಮಗ್ರಿಗಳ ಸಾಗಣೆ ದುಸ್ತರವಾದ ಸಂದರ್ಭದಲ್ಲಿ ಗೌಳವ್ ತಳಿ ಯುದ್ಧ ಗೆಲ್ಲುವಲ್ಲಿ  ಪ್ರಮುಖ ಪಾತ್ರವಹಿಸಿತೆಂದು ಐತಿಹ್ಯ. ಒಂದು ಕಾಲದಲ್ಲಿ ಅತ್ಯುತ್ತಮ ಹಾಲಿನ ತಳಿ ಕೂಡ ಇದಾಗಿತ್ತೆಂದು ಇತಿಹಾಸ ಹೇಳುತ್ತಾದರೂ ಕಳೆದೆರೆಡು ಶತಮಾನಗಳಲ್ಲಿ ಇದರ ವೇಗ ಮತ್ತು ದೇಹದಾರ್ಢ್ಯತೆಯ ಕುರಿತಾಗಿ ತಳಿಪೋಷಕರು ಹೆಚ್ಚಿನ ಆಸಕ್ತಿವಹಿಸಿದ್ದರಿಂದ ಇದೊಂದು ಉತ್ತಮ ಕೆಲಸಗಾರತಳಿಯಾಗಿಯೆ ರೂಪುಗೊಂಡಿತು. ಸಾಕುವಿಕೆ ಸಾಮಾನ್ಯವಾಗಿ ೬ ರಿಂದ ೮ ಹಸುಗಳಿರುವ ಮಂದೆಯಲ್ಲಿರುತ್ತದೆ. ಇದನ್ನು ಸಾಕಲ್ಪಡುವ ಪ್ರದೇಶಗಳಲ್ಲಿನ ಮುಖ್ಯ ಬೆಳೆ ಜೋಳವಾದ್ದರಿಂದ ಇವುಗಳ ಆಹಾರ ಕಟಾವ್ ಆದ ಜೋಳದ ಗಿಡ, ಸೋಯಾ ಬೀನ್‌ನ ಗಿಡ ಮತ್ತು ಹಿಂಡಿ ಕೂಡ ತುಂಬ ಪ್ರಚಲಿತವಿರುವ ಇನ್ನೊಂದು ಆಹಾರ.

**ದೇಹಲಕ್ಷಣಗಳು:** ಚಪ್ಪಟೆ ಹಣೆ, ಬಾದಾಮಿ ಆಕಾರದ ಕಣ್ಣುಗಳು, ಮೇಲೆ ಚಾಚಿದಂತ ಮಧ್ಯಮ ಗಾತ್ರದ ಕಿವಿ, ಹಿಂದಕ್ಕೆ ಬಾಗಿದ ದಪ್ಪನೆಯ ಆದರೆ ಗಿಡ್ಡ ಕೊಂಬು, ಮೊಣಕಾಲು ಮುಟ್ಟಿಯೂ ಮುಟ್ಟದಂತಿರುವ ಗಿಡ್ಡ ಬಾಲ. ಗೌಳವ್ ತಳಿಯ ಗೋವುಗಳು ಹೆಚ್ಚಾಗಿ ಕಾಣಸಿಗುವುದು ಬಿಳಿ ಹಾಗು ಬೂದು ಬಣ್ಣಗಳಲ್ಲಿ. ಹೋರಿಗಳು ಕಪ್ಪು ಬಣ್ಣದ ಕಂಠ, ದೊಡ್ಡ ಡುಬ್ಬ ಹೊಂದಿದ್ದು ಹೆಚ್ಚು ಉದ್ದವಾಗಿ ಬಲಾಢ್ಯವಾಗಿರುತ್ತವೆ. ಗೌಳವ್ ತಳಿಯ ಹಾಲು ಉತ್ಪಾದಕತೆ ಒಂದು ಅವಧಿಗೆ ಸುಮಾರು ೬೦೦ ಕೆ.ಜಿ. ಹೋರಿಗಳು ಸಾಮಾನ್ಯವಾಗಿ ೧೨೦ ಸೆ.ಮೀ ಉದ್ದವಾಗಿದ್ದರೆ ಹಸುಗಳ ಉದ್ದ ೧೧೦ ಸೆ.ಮೀ. ಹೋರಿಗಳ ತೂಕ ಅಜಮಾಸು ೪೫೦ ಕೆ.ಜಿ. ಹಸುಗಳದ್ದು ೩೪೦ ಕೆ.ಜಿ.ಯ ಆಚೀಚೆ.

## ಚಿತ್ರಗಳು

ಚಿತ್ರ:Gaolao 02.JPG|ಗಂಡು
ಚಿತ್ರ:Gaolao 01.JPG|ಹೆಣ್ಣು

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಪುಂಗನೂರು (ಗೋವಿನ ತಳಿ)

**ಪುಂಗನೂರು** ತಳಿಯ ಹುಟ್ಟೂರು ಚಿತ್ತೂರು ಜಿಲ್ಲೆಯ **ಪುಂಗನೂರು**. ಅಲ್ಲಿಯ ರಾಜರು ಈ ತಳಿಯನ್ನು ಅಭಿವೃಧ್ಧಿಪಡಿಸಿದರೆಂದು ಪ್ರತೀತಿ. ಪುಂಗನೂರು ತಳಿಯ ಹಸುಗಳು ಉತ್ತಮ ಹೈನುಗಾರಿಕಾ ತಳಿಗಳು ಮಾತ್ರವಲ್ಲ, ಹುಡಿಮಣ್ಣಿನ ಭೂಮಿಯಲ್ಲಿ ಉತ್ತಮ ಕೆಲಸಗಾರ ತಳಿ ಕೂಡ  ಹೌದು. ಎತ್ತುಗಳನ್ನು ಟಾಂಗಾಗಳಿಗೆ ಮುಖ್ಯವಾಗಿ ಬಳಸುತ್ತಾರೆ.  ಕಡಿಮೆ ತೂಕದ ಗುಡ್ಡಗಾಡಿನ ಕೆಲಸಗಳಿಗೆ ಸೂಕ್ತವಾದ ೩ ತಳಿಗಳಲ್ಲಿ (ಮಲೆನಾಡು ಗಿಡ್ಡ, ವೇಚೂರ್, ಪುಂಗನೂರು) ಇದೂ ಒಂದೆಂಬುದು ಇದರ ಹೆಗ್ಗಳಿಕೆ. ಪಲಮನೇರ್ ಆಸುಪಾಸಿನ ಪ್ರಾಂತ್ಯಗಳಲ್ಲಿ ಹೆಚ್ಚಾಗಿ ಬೆಳೆಯುವ ಬತ್ತದ ಹುಲ್ಲು, ಕಬ್ಬಿನ ಸಿಪ್ಪೆ ಇತ್ಯಾದಿಗಳನ್ನು ಇವುಗಳ ಆಹಾರವಾಗಿ ನೀಡಲಾಗುತ್ತದೆ. ಶೇಂಗಾ ಹಿಂಡಿ ಕೂಡ ಪ್ರಚಲಿತವಿರುವ ಮೇವು. ಪುಂಗನೂರು ತಳಿಗಳು ಬಿಳಿ, ಬೂದು ಹಾಗು ಕೌಲು ಬಣ್ಣದಲ್ಲಿ ಹೆಚ್ಚಾಗಿ ಕಾಣಸಿಗುತ್ತವೆ. ಬಿಳಿದನಗಳ ಮೇಲೆ ಅರೆಗಪ್ಪು ಬಣ್ಣದ ಪಟ್ಟೆಗಳಿರುವ ಹಸುಗಳು ಅಪರೂಪವೇನಲ್ಲ. ಈ ತಳಿಯ ಹಸುಗಳು ಮಧ್ಯಮ ಗಾತ್ರದವಾದರೂ ತುಂಬ ಸಧೃಡ ಎನ್ನುತ್ತಾರೆ ರೈತರು.

ಅಗಲ ಹಣೆ, ಗಿಡ್ಡ ಗೋಪುರಾಕೃತಿಯ ಕೆಲವೊಮ್ಮೆ ಹಿಂಬಾಗಿದ ಕೋಡು, ಉದ್ದ ಕತ್ತು, ಪುಟ್ಟ ಕಾಲುಗಳು ಇತ್ಯಾದಿ ಇವುಗಳ ದೈಹಿಕ ಲಕ್ಷಣಗಳು. ಇದನ್ನು ಪ್ರಪಂಚದ ಅತಿ ಗಿಡ್ಡ ತಳಿ ಎಂದೂ ಕರೆಯಬಹುದು. ಇವುಗಳ ಎತ್ತರ ೬೦ರಿಂದ ೧೦೦ ಸೆ.ಮೀ. ಮಾತ್ರ. ಇವುಗಳ ತೂಕ ೧೧೫ರಿಂದ ೨೦೦ ಕೆ.ಜಿ. ಇಷ್ಟುಚಿಕ್ಕವಾದರೂ ಇವುಗಳ ಹಾಲು ನೀಡುವ ಸಾಮರ್ಥ್ಯ ಅಗಾಧ. ಇವು ದಿನಕ್ಕೆ ೩ರಿಂದ ೫ ಲೀ. ಹಾಲು ನೀಡಬಲ್ಲವು.

ಭಾರತೀಯ ಗೋವಂಶದ, ಅಳಿವಿನಂಚಿಗೆ ಅತ್ಯಂತ ವೇಗವಾಗಿ ಜಾರುತ್ತಿರುವ ತಳಿಗಳಲ್ಲಿ ಪುಂಗನೂರು ಕೂಡ ಒಂದು. ಒಂದು ಕಾಲದಲ್ಲಿ ಅಂದ್ರಪ್ರದೇಶದ ವಯಲ್ಪಾಡು, ಮದನಪಲ್ಲಿ, ಪಲಮನೇರ್ ಪ್ರಾಂತ್ಯಗಳಲ್ಲಿ ವ್ಯಾಪಕವಾಗಿ ಮನೆಮನಗಳಲ್ಲಿ ತುಂಬಿದ್ದ ಇದು, ಇಂದು ತನ್ನ ಹುಟ್ಟೂರಿನಲ್ಲಿಯೇ ಬೆರಳೆಣಿಕೆಯ ಸಂಖ್ಯೆಗಿಳಿದಿದೆ. ೨೦೦೫ರಲ್ಲಿ ಆಚಾರ್ಯ ಎನ್.ಜಿ. ರಂಗ ಕೃಷಿ ವಿಶ್ವವಿದ್ಯಾಲಯವು ಪುಂಗನೂರು ತಳಿಯ ಪ್ರಾಬಲ್ಯವಿದ್ದ ಪ್ರದೇಶಗಳಲ್ಲಿನ ೧೫೦ ಹಳ್ಳಿಗಳಲ್ಲಿ ನಡೆಸಿದ ಗಣತಿಯಲ್ಲಿ ಕೇವಲ ೨೧ ಶುಧ್ಧ ಪುಂಗನೂರು ತಳಿಯ ಗೋವುಗಳು ಪತ್ತೆಯಾದವು!   ಈ ತಳಿಯ ಉಳಿವಿಗಾಗಿ ತಿರುಮಲ ತಿರುಪತಿ ದೇವಸ್ಥಾನ ಆಡಳಿತ ಮಂಡಳಿ ಪ್ರಯತ್ನಿಸಿದೆ.

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಸತ್ಯಯುಗ

ಹಿಂದೂ ಧರ್ಮದಲ್ಲಿ **ಸತ್ಯಯುಗ** ಅಥವಾ **ಕೃತಯುಗ**ವು ಸತ್ಯದ ಯುಗ, ಮತ್ತು ಆಗ ಮಾನವಕುಲವು ದೇವತೆಗಳ ಆಡಳಿತದಲ್ಲಿರುತ್ತದೆ, ಮತ್ತು ಪ್ರತಿ ಅಭಿವ್ಯಕ್ತಿ ಅಥವಾ ಕೃತಿಯು ಪರಿಶುದ್ಧ ಆದರ್ಶಕ್ಕೆ ನಿಕಟವಾಗಿರುತ್ತದೆ ಮತ್ತು ಮಾನವಕುಲವು ಆಂತರಿಕ ಒಳ್ಳೆಯತನಕ್ಕೆ ಪರಮಪ್ರಧಾನವಾಗಿ ಆಳಲು ಅನುಮತಿಸುತ್ತದೆ. ಇದನ್ನು ಕೆಲವೊಮ್ಮೆ "ಸುವರ್ಣಯುಗ" ಎಂದು ಕರೆಯಲಾಗುತ್ತದೆ. ಸತ್ಯಯುಗದ ಅವಧಿ ೧,೭೨೮,೦೦೦ ವರ್ಷಗಳು.

ಪ್ರಪಂಚದ ಕಾಲಮಾನಗಳಿಗನ್ವಯಿಸುವಂತೆ ನಿಯಮಿತವಾಗಿ ಯುಗಗಳೆಂದು ನಿರ್ದಿಷ್ಟವಾಗಿರುವ ಚತುರ್ಯುಗಗಳಲ್ಲಿ ಒಂದನೆಯದು. ಇದಕ್ಕೆ ಆದಿಯುಗ, ದೇವಯುಗ, ಸ್ವರ್ಣಯುಗ ಎಂಬ ಬೇರೆ ಬೇರೆ ಹೆಸರುಗಳಿವೆ. ರವಿ, ಚಂದ್ರ, ಬೃಹಸ್ಪತಿ- ಈ ಮೂರು ಗ್ರಹಗಳೂ ಪುಷ್ಯನಕ್ಷತ್ರದಲ್ಲಿ ಸೇರಿದಾಗ ಕೃತಯುಗದ ಆರಂಭವೆಂದು ಪ್ರತೀತಿ.  ಈ ಯುಗದಲ್ಲಿ ಜನ್ಮ ತಾಳಿದ್ದರಿಂದಲೇ ಕೃತಕೃತ್ಯರಾಗುವುದರಿಂದ ಇದಕ್ಕೆ ಕೃತಯುಗವೆಂಬ ಹೆಸರು ಬಂತೆಂದು ಹೇಳಿದ್ದಾರೆ.
==ಪುರಾಣಗಳಲ್ಲಿ
ಯುಗವಿಚಾರಗಳನ್ನು ಪ್ರತಿಪಾದಿಸುವ ಹಲವಾರು ಪುರಾಣಾದಿ ಗ್ರಂಥಗಳ ಪ್ರಕಾರ ಕೃತಯುಗದ ಕೆಲವು ಸಾಮಾನ್ಯ ಲಕ್ಷಣಗಳು ಹೀಗಿವೆ: ಕೃತಯುಗದಲ್ಲಿ ಬೆಳೆವ ಧಾನ್ಯ ಸರ್ವಶ್ರೇಷ್ಠವಾದುದು. ಬ್ರಹ್ಮ ಇದರ ಅಧಿದೇವತೆ. ಇಲ್ಲಿ ಧರ್ಮ ನಾಲ್ಕು ಪಾದಗಳನ್ನೂ ಹೊಂದಿ ಸ್ಥಿರವಾಗಿರುತ್ತದೆ. ಆದ್ದರಿಂದ ಈ ಯುಗದ ಜನರೆಲ್ಲರೂ ಧರ್ಮನಿಷ್ಠರೂ ತಪೋವ್ರತಪರಾಯಣರೂ ಆಗಿರುತ್ತಾರೆ. ಅವರೆಲ್ಲ ನಾರಾಯಣನ ಸೇವೆಯಲ್ಲಿ ನಿರತರು ಮತ್ತು ಶೋಕವ್ಯಾಧಿರಹಿತರು. ಇದು ಸತ್ಯವಂತರ, ದಯಾಶೀಲರ, ದೀರ್ಘಜೀವಿಗಳ, ಪರೋಪಕಾರಿಗಳ, ಸರ್ವಶಾಸ್ತ್ರಪಾರಂಗತರ ಯುಗ. ಅಲ್ಲದೆ ಈ ಯುಗದಲ್ಲಿ ರಾಜರು ಧರ್ಮಗ್ರಾಹಿಗಳೂ ಪ್ರಜಾಪಾಲಕರೂ ಆಗಿದ್ದು, ಭೂಮಿಧಾನ್ಯಾದಿ ಸಂಪತ್ತಿನಿಂದ ಕೂಡಿ ಜಗತ್ತೆಲ್ಲವೂ ಸುಭಿಕ್ಷವಾಗಿರುತ್ತದೆ. ಅಹೋ ಸತ್ಯಯುಗಸ್ಯಾಸ್ತಿ ಕಃ ಸಂಖ್ಯಾತುಂ ಗುಣಾನ್ ಕ್ಷಮಃ(ಈ ಸತ್ಯಯುಗದ ಗುಣಗಳನ್ನು ಎಣಿಕೆ ಮಾಡಲು ಯಾವನು ತಾನೆ ಶಕ್ತನಾಗಿದ್ದಾನೆ) ಎಂಬ ಮಾತುಗಳಲ್ಲಿ ಯುಗದ ಮಹಿಮೆಯನ್ನು ಪದ್ಮ ಪುರಾಣ ಕೊಂಡಾಡುತ್ತದೆ.
## ಬಾಹ್ಯ ಸಂಪರ್ಕಗಳು
* Hare Krishna Temple.com
* Vaikunt.org 
* Yugas on Themelapedia
* Salvia.us Archives 

ವರ್ಗ:ನಾಲ್ಕು ಯುಗಗಳು
ವರ್ಗ:ಕಾಲ
ವರ್ಗ:ಹಿಂದೂ ಸಿದ್ಧಾಂತ
ನಿಮರಿ (ಗೋವಿನ ತಳಿ)

ಮಧ್ಯ ಪ್ರದೇಶದಲ್ಲಿ ಗೀರ್ ಹಾಗೂ ಖಿಲಾರಿ ತಳಿಯ ಸಂಯೋಗದಿಂದ ಬಂದ ಒಂದು ಉತ್ತಮ ತಳಿ **ನಿಮರಿ** ಅಥವಾ **ನಿಮಾರಿ**. ಉತ್ತಮ ಕೆಲಸಗಾರ ತಳಿ ಇದು. ಇದರ ದೊಡ್ಡ ದೇಹ, ಉಬ್ಬು ಹಣೆ ಗೀರ್ ತಳಿಯದಾದರೆ ಖಿಲಾರಿಯ ದೃಡತೆ, ಚುರುಕು, ಸಿಡುಕು ಸ್ವಭಾವಗಳು ಬಂದಿದ್ದು ಖಿಲಾರಿಯಿಂದ. ನಿಮರಿಯ ಮೂಲ ಮಧ್ಯಪ್ರದೇಶದ ಕರ್ಗಾಂವ್ ಮತ್ತು ಖಾಂಡ್ವ ಪ್ರದೇಶ. ನಂತರ ಇದರ ಪ್ರಸಿದ್ಧಿ ಹೆಚ್ಚತೊಡಗಿ ದೊಡ್ಡ ಸಂಖ್ಯೆಯಲ್ಲಿ ಮಹಾರಾಷ್ಟ್ರ ಮತ್ತು ಭಾರತದ ಉಳಿದ ಪ್ರದೇಶಗಳ ಕೊಟ್ಟಿಗೆಗಳನ್ನು ತುಂಬತೊಡಗಿತು. ಇಂದು ಭಾರತದ ಅನೇಕ ರಾಜ್ಯಗಳಲ್ಲಿ ಇದನ್ನು ಕಾಣಬಹುದು. ನಿಮರಿ ಅತ್ಯುತ್ತಮ ಕೆಲಸಗಾರ ತಳಿ. ಅಪರೂಪಕ್ಕೆ ಕೆಲವು ಹಸುಗಳು ಹೆಚ್ಚು ಹಾಲು ನೀಡುವುದಿದೆಯಾದರೂ ನಿಮರಿಯ ಮುಖ್ಯ ಉಪಯೋಗವಿರುವುದು ಉಳುಮೆಗೇ. ನಿಮರಿ ತಳಿ ಸದೃಡ, ಸುಂದರ ಹಾಗೂ ಗಂಭೀರ.

ಸಾಮಾನ್ಯವಾಗಿ ಇವುಗಳ ದೇಹದ ಮೇಲೆ ಕೆಂಪು, ಬಿಳಿಪಟ್ಟೆಗಳಿರುತ್ತವೆ.. ಇವುಗಳದ್ದು ಉದ್ದ ಮುಖ, ಉಬ್ಬಿದ ಹಣೆ, ಎತ್ತರವಾದ ಡುಬ್ಬ, ನೇರ ನಿಡಿದಾದ ಕಾಲುಗಳು, ಉದ್ದವಾಗಿ ನೆಲತಾಕುವಂತೆ ಬಾಲ.

## ಚಿತ್ರಗಳು

ಚಿತ್ರ: Nimari 02.JPG|ಗಂಡು
ಚಿತ್ರ: Nimari 01.JPG|ಹೆಣ್ಣು

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಯುಗ (ಹಿಂದೂ ತತ್ವಶಾಸ್ತ್ರ)

ಹಿಂದೂ ತತ್ವಶಾಸ್ತ್ರದಲ್ಲಿ **ಯುಗ**ವು ಒಂದು ನಾಲ್ಕು ಅವಧಿಯ ಚಕ್ರದಲ್ಲಿ ಒಂದು ಶಕ, ಪರ್ವ ಅಥವಾ ಕಾಲಮಾನದ ಹೆಸರು. ಹಿಂದೂ ವಿಶ್ವವಿಜ್ಞಾನದ ಪ್ರಕಾರ, ಬ್ರಹ್ಮಾಂಡದಲ್ಲಿ ಜೀವರಾಶಿಯು ಪ್ರತಿ ೪.೧ ರಿಂದ ೮.೨ ಬಿಲಿಯ ವರ್ಷಗಳಲ್ಲಿ ಸೃಷ್ಟಿಯಾಗುತ್ತದೆ ಮತ್ತು ನಾಶವಾಗುತ್ತದೆ ಮತ್ತು ಇದು ಬ್ರಹ್ಮನ ಒಂದು ಪೂರ್ಣ ದಿನ (ಹಗಲು ಮತ್ತು ರಾತ್ರಿ). ಬ್ರಹ್ಮನನ ಜೀವಮಾನವೇ ೩೧೧ ಟ್ರಿಲಿಯ ಹಾಗು ೪೦ ಬಿಲಿಯ ವರ್ಷಗಳಿರಬಹುದು.
ಒಂದು ಯುಗದ ಚಕ್ರದಲ್ಲಿ ೪ ಯುಗಗಳಿರುತ್ತದೆ‌.
ಸತ್ಯ ಯುಗ  - ಮಾನವನ ಸರಾಸರಿ ಆಯುಶು ೧೦೦೦೦೦ ವರ್ಷಗಳು.ಸದ್ಗುಣವೆ ಸರ್ವೋಚ್ಚ ಆದಿಪತ್ಯವಾಗಿತ್ತು.ಮಾನವನ ಘಣತೆ ೨೧ ಮೊಳವಾಗಿತ್ತು.
ತ್ರೇತ ಯುಗ - ಮಾನವನ ಸರಾಸರಿ ಆಯುಶು ೧೦೦೦೦ ವರ್ಷಗಳು.
೩ ಬಾಗದ ಸದ್ಗುಣ ಆಗು ೧ಬಾಗದ ಪಾಪದಿಂದ ಕೂಡಿ ಮಾನವನ ಘಣತೆ ೧೪ ಮೊಳವಾಯಿತು.
ದ್ವಪರ ಯುಗ - ಮಾನವನ ಸರಾಸರಿ ಆಯುಶು ೧೦೦೦ ವರ್ಷಗಳು.ಅರ್ದ ಸದ್ಗುಣ ಮತ್ತರ್ದ ಪಾಪದಿಂದ ಕೂಡಿ ಮಾನವನ ಘಣತೆ ೭  ಮೊಳಗಳಿಗೆ ಕುಸಿಯಿತು.
ಕಲಿ ಯುಗ - ಮಾನವನ ಸರಾಸರಿ ಆಯುಶು ೧೦೦ ವರ್ಷಗಳು.
ಮೂರು ಬಾಗದಷ್ಟು ಪಾಪ ಹಾಗು ೧ ಬಾಗ ಸದ್ಗುಣ ಕೂಡಿದ ಈ ಯುಗ
ಸಾಮಾನ್ಯ ಮಾನವನ ಘಣತೆ ೩.೫ ಮೊಳೆಗಳಾಗಿದೆ.

 

ವರ್ಗ:ಹಿಂದೂ ಖಗೋಳಶಾಸ್ತ್ರ
ಬಚೌರ್ (ಗೋವಿನ ತಳಿ)

ಉತ್ತಮ ಕೆಲಸಗಾರ ತಳಿ ಎಂದು ಈಸ್ಟ್ ಇಂಡಿಯಾ ಕಂಪೆನಿಯ ಕಾಲದಿಂದಲೇ ಖ್ಯಾತವಾಗಿದ್ದ ಗೋವು. ಗಾಡಿ ಎಳೆಯಲು ಬಹಳ ಹೆಸರುವಾಸಿಯಾಗಿದ್ದ ಈ ತಳಿಯ ಎತ್ತುಗಳಿಗೆ ಹತ್ತೊಂಬತ್ತನೆಯ ಶತಮಾನದ ಮಧ್ಯಕಾಲದ ತನಕವೂ ತುಂಬ ಬೇಡಿಕೆಯಿತ್ತು ಹರಿಯಾಣಿ ತಳಿಯ ಸಾಮ್ಯತೆಯನ್ನು ಹೊಂದಿ, ಅದರೊಟ್ಟಿಗೆ ತನ್ನದೇ ಕೆಲವು ವಿಶೇಷತೆಗಳನ್ನು ಹೊಂದಿದ ಒಂದು ಉತ್ತಮ ಕೆಲಸಗಾರ ತಳಿ **ಬಚೌರ್**. ಈ ತಳಿಯ ಮೂಲ ಬಿಹಾರದ ಸೀತಾಮಾರಿ, ಮಧುಬನಿ, ದರ್ಭಾಂಗ ಪ್ರಾಂತ್ಯಗಳೆಂದು ಊಹಿಸಲಾಗಿದೆ. ದೊಡ್ದ ಮಂದೆಗಳಲ್ಲಿ ಸಾಕುವವರು ಅಪರೂಪ. ಕುಟುಂಬದಲ್ಲಿ ೪-೫ ಹಸುಗಳು ಸಾಮಾನ್ಯ. ಇವರ ಸಾಕಣಿಕೆಯ ಮತ್ತೊಂದು ವಿಶೇಷವೆಂದರೆ ಹಸುಗಳಿಗೆ ಹೋರಿಗರು ಹುಟ್ಟಿದರೆ ಇವರು ಆ ಹಸುವಿನ ಹಾಲನ್ನು ಉಪಯೋಗಿಸುವುದೇ ಇಲ್ಲ. ಎಲ್ಲ ಹಾಲೂ ಕರುವಿಗೆ ಸೀಮಿತ. ಇವರಲ್ಲಿ ಒಂದು, ಒಂದೂವರೆ ವರ್ಷಕ್ಕೆ ಕೋಡು ಸುಡುವ ಸಂಪ್ರದಾಯವಿದೆ.

ನೆಟ್ಟನೆ ನಡುವಿನ, ಸಣ್ಣ ಕುತ್ತಿಗೆಗಳ, ದೊಡ್ಡ ಕಣ್ಣುಗಳ, ನೇರವಾದ ಸಣ್ಣ ಕಿವಿಗಳ ಧೃಡ ಶರೀರಿ ಬಚೌರ್ ತಳಿಯ ಆಹಾರ ಅತ್ಯಲ್ಪ. ಹೋರಿಗಳು ಅಜಮಾಸು ೧೧೦ ಸೆಂಟೀಮೀಟರ್‌ಗಳು. ಹಸುಗಳು ೧೦-೨೦ ಸೆ.ಮೀ. ಕಮ್ಮಿ. ಬಣ್ಣ ಬಿಳಿ. ಇವು ಗಾಡಿ ಎಳೆಯುವುದಕ್ಕೆ ಖ್ಯಾತವಾಗಿದ್ದವು. ಎಷ್ಟರ ಮಟ್ಟಿಗೆ ಎಂದರೆ ೧೯ನೆಯ ಶತಮಾನದ ಪ್ರಾರಂಭದ ಕಾಲದಲ್ಲಿ ಅಧಿಕ ಸಂಖ್ಯೆಯಲ್ಲಿ ಈ ಎತ್ತುಗಳಿಗೆ ಬೇಡಿಕೆಯಿತ್ತು. ಇವುಗಳ ಒಂದು ಜೋಡಿ ಎತ್ತುಗಳು ೨-೩ ಟನ್ ತೂಕದ ಗಾಡಿಯನ್ನು ಆರಾಮವಾಗಿ ಎಳೆಯಬಲ್ಲವು.

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಅಕ್ಷರ

:***ಅಕ್ಕರ** ಇಲ್ಲಿ ಪುನರ್ನಿರ್ದೇಶಿಸುತ್ತದೆ. **ವಿದ್ಯೆ** ಲೇಖನಕ್ಕಾಗಿ ಇಲ್ಲಿ ನೋಡಿ.*
ಅಕ್ಷರಮಾಲೆಯಲ್ಲಿ ಬರವಣಿಗೆಯ ರೂಪದಲ್ಲಿರುವ ಒಂದು ಲಿಖಿತ ಅಂಶವೇ **ಅಕ್ಷರ**.  ಅಕ್ಷರಗಳು ಬಿಡಿಬಿಡಿಯಾಗಿರುತ್ತವೆ.  ವಾಕ್ಯವೊಂದರಲ್ಲಿ ಹಲವಾರು ಪದಗಳಿರುತ್ತವೆ.   ಪದವೊಂದರಲ್ಲಿ ಒಂದಕ್ಕಿಂತ ಹೆಚ್ಚು ಅಕ್ಷರಗಳಿರುತ್ತವೆ.  ಅವುಗಳು ಸ್ವರ ಅಥವಾ ವ್ಯಂಜನ ಅಕ್ಷರಗಳಾಗಿರಬಹುದು.  ಪದವು ಸ್ವರದಿಂದ ಅಥವಾ ವ್ಯಂಜನ ಅಕ್ಷರಗಳಿಂದ ಆರಂಭವಾಗುತ್ತದೆ.  ಪ್ರತಿಯೊಂದು ಅಕ್ಷರಗಳು ಒಂದೊಂದು ಸಂಕೇತಗಳು.  ಈ ಸಂಕೇತಗಳು ಆಯಾ ಭಾಷೆಯ ಲಿಪಿಗೆ ಅನುಗುಣವಾಗಿ ಬಳಕೆಯಾಗುತ್ತದೆ.  ಪ್ರತಿಯೊಂದು ಅಕ್ಷರವನ್ನು ಒಂದು ಧ್ವನಿ ಎಂದು ಕರೆಯುತ್ತಾರೆ.  ಹಾಗಾಗಿ ಅಕ್ಷರಮಾಲೆಯ ಪ್ರತಿಯೊಂದು ಅಕ್ಷರಗಳೂ ಒಂದೊಂದು ಧ್ವನಿಮಾಗಳಾಗುತ್ತವೆ.  ಅಕ್ಷರವು ವಾಕ್ಯವೊಂದರ ಅತ್ಯಂತ ಕನಿಷ್ಟತಮ ಘಟಕವೂ ಆಗಬಹುದು.  ಉದಾ: **ಆ** ಎಂದರೆ **ಆ ಮನೆ**.  ಇಲ್ಲಿ **ಆ** ಅಕ್ಷರ ಒಂದು ಕನಿಷ್ಟತಮ ಘಟಕವೂ ಹೌದು.  ಹಾಗೇನೆ **ಆ** ಅಕ್ಷರವು ಒಂದು ಪದದ ಸ್ಥಾನವನ್ನು ಹೊಂದುತ್ತದೆ.     
## ಅಕ್ಷರ ಪದನಿಷ್ಪತ್ತಿ 
**ಕ್ಷರ** ಎಂದರೆ ಕ್ಷಯವಾಗು, ನಾಶವಾಗು, ಕ್ಷಯಿಸು, ಮುಗಿಯು ಎಂಬ ಅರ್ಥವನ್ನು ಹೊಂದಿದೆ.  **ಅ+ಕ್ಷರ** ಎಂದಾಗ ನಾಶವಾಗದ, ಕ್ಷಯಿಸಲಾಗದ ಎಂಬ ಅರ್ಥವನ್ನು ಪಡೆದುಕೊಳ್ಳುತ್ತದೆ.
## ಅಕ್ಷರ ಪದದ ಬಳಕೆ 
ಯಾವುದೇ ಅಕ್ಷರ, ಅಕ್ಷರ ಅಳವಡಿಸು,  ದಪ್ಪ ಅಕ್ಷರ, ದೊಡ್ಡ ಅಕ್ಷರ, ಬಿಡಿ ಅಕ್ಷರ, ಸ್ಪಷ್ಟ ಅಕ್ಷರ, ಅಕ್ಷರ ಸ್ಥಿತಿ ಸೂಕ್ಷ್ಮ, ಅಕ್ಷರ ಎಂದರೆ ಫಾಂಟ್, ಅಕ್ಷರ ರೂಪ, ಅಕ್ಷರ ಸ್ವರೂಪ, ಅಕ್ಷರ ನಕಾಶೆ, ಅಕ್ಷರ ಗಣ, ಅಕ್ಷರ ಸಮೂಹ, ಅಕ್ಷರ ಅಭ್ಯಾಸ ಇತ್ಯಾದಿ.

## ವ್ಯಾಖ್ಯಾನ 
*ಅಕ್ಷರ*' ವೆಂದರೆ ವರ್ಣಮಾಲೆಯಲ್ಲಿ ಬಿಂಬಿಸುವ ಬರವಣಿಗೆಯ ರೂಪದಲ್ಲಿರುವ ಒಂದು ಅಥವಾ ಜಾಸ್ತಿ ಶಬ್ದಗಳನ್ನು ಸ್ಫುರಿಸುವ ಒಂದು ಸಂವಹನೆಯ ಮಾಧ್ಯಮ. ಪ್ರತಿಯೊಂದು ಅಕ್ಷರವೂ ಒಂದು ಭಾಷೆಯಲ್ಲಿರುವ ವಿವಿಧ ಪದಗಳನ್ನು ಉಚ್ಚರಿಸುವ ವಿಧಾನಗಳನ್ನು ತಿಳಿಸುತ್ತದೆ. ಅಕ್ಷರವು ಬರವಣಿಗೆಯಲ್ಲಿ ಪ್ರಮುಖ ಪಾತ್ರವಹಿಸುತ್ತದೆ.
## ಬಾಹ್ಯ ಕೊಂಡಿ 
#https://en.wikipedia.org/wiki/Alphabet
#https://en.wiktionary.org/wiki/fant
## ಉಲ್ಲೇಖಗಳು 
ವರ್ಗ:ಕನ್ನಡ ಅಕ್ಷರ
ವರ್ಗ:ಕನ್ನಡ ವ್ಯಾಕರಣ
ವರ್ಗ:ಭಾಷೆ
ವರ್ಗ:ಛಂದಸ್ಸು
ದಬಂಗ್-೨ (ಚಲನಚಿತ್ರ)

ಧಬಂಗ್-೨ ಇದು ೨೦೧೨ರಲ್ಲಿ ಬಿಡುಗಡೆಯಾದ ಸಲ್ಮಾನ್ ಖಾನ್, ಸೊನಾಕ್ಷಿ ಸಿನ್ಹಾ  ಪ್ರಮುಖ ಪಾತ್ರದಲ್ಲಿ ಅಭಿನಯಿಸಿದ ಸಾಹಸ-ಹಾಸ್ಯ ವರ್ಗಕ್ಕೆ ಸೇರಿಸಬಹುದಾದ ಬಾಲಿವುಡ್ ಚಲನಚಿತ್ರ. ಈ ಚಿತ್ರವನ್ನು ಅರ್ಬಾಜ಼್ ಖಾನ್ ನಿರ್ಮಿಸಿ ನಿರ್ದೇಶಿಸಿದ್ದಾರೆ. ಈ ಚಿತ್ರದ ಖಳನಾಯಕರಾಗಿ ಪ್ರಕಾಶ್ ರೈ (ರಾಜ್) ಅಭಿನಯಿಸಿದ್ದಾರೆ. ಇದು ೨೦೧೦ ರಲ್ಲಿ ಬಿಡುಗಡೆಯಾದ ಧಬಂಗ್ ಚಿತ್ರದ ಮುಂದುವರಿದ ಭಾಗ. ಈ ಚಿತ್ರದ ಕಥೆಯು ಕಾನ್ಪುರ್ ನಗರದಲ್ಲಿ ನಡೆಯುತ್ತದೆ. 
ಈ ಚಿತ್ರಕ್ಕೆ ವಿಮರ್ಶಕರಿಂದ ಉತ್ತಮ ಪ್ರತಿಕ್ರಿಯೆ ಬರದಿದ್ದರೂ ಗಲ್ಲಾಪೆಟ್ಟಿಗೆಯಲ್ಲಿ ಬಹಳ ಯಶಸ್ವಿಯಾಯಿತು.
## ಕಥಾ ಸಾರಾಂಶ 
ಚುಲ್ಬುರ್ ಪಾಂಡೆ (ಸಲ್ಮಾನ್ ಖಾನ್) ಕಾನ್ಪುರಕ್ಕೆ  ತನ್ನ ಹೆಂಡತಿ ರಜ್ಜೊ  (ಸೊನಾಕ್ಷಿ ಸಿನ್ಹಾ ) ತಮ್ಮ  ಮಖ್ಹಿ  (ಅರ್ಬಾಜ಼್ ಖಾನ್) ಹಾಗೂ ಮಲತಂದೆ (ವಿನೋದ್ ಖನ್ನಾ) ರೊಂದಿಗೆ ಕಾನ್ಪುರಕ್ಕೆ ವರ್ಗವಾಗಿ ಹೋಗುತ್ತಾರೆ. ಕಾನ್ಪುರದಲ್ಲಿ ಕೊಲೆಗಾರನೊಬ್ಬ ಆ ಊರಿನ ಡಾನ್ ವಿರುದ್ದ  ಸಾಕ್ಷಿ ಹೇಳಲಿದ್ದ ವ್ಯಕ್ತಿಯೊಬ್ಬನನ್ನು ಕೊಂದುಹಾಕುತ್ತಾನೆ. ಚುಲ್ಬುಲ್ ಆ ಕೊಲೆಗಾರನನ್ನು ಕಂಡು ಹಿಡಿದು ಕೊಂದುಹಾಕುತ್ತಾನೆ. ಆದರೆ ಆ ಡಾನ್ ಬಚ್ಚಾ  (ಪ್ರಕಾಶ್ ರೈ)  ಆ ಊರಿನ ರಾಜಕಾರಣಿಯೂ ಆಗಿರುತ್ತಾನೆ. ಹಾಗೂ ಈ ಬಾರಿಯ ಚುನಾವಣೆಯಲ್ಲಿ ನಿಲ್ಲಲು ಅಣಿಯಾಗುತ್ತಿರುತ್ತಾನೆ. ಈ ಕೊಲೆಯಿಂದಾಗಿ ಬಚ್ಚಾ ನ ತಮ್ಮ  ಜೆಂಡಾ ತನ್ನ ಅಣ್ಣನಿಗೆ ಚುಲ್ಬುಲ್ ನನ್ನು ಕೊಂದುಹಾಕುವುದಾಗಿ ತಿಳಿಸುತ್ತಾನೆ. ಜೆಂಡಾ ಚುಲ್ಬುಲ್ ನ ಮಲತಂದೆಗೆ ಬೆದರಿಕೆ ಹಾಕಿ, ತಮ್ಮ ಸಹವಾಸಕ್ಕೆ ಬಂದರೆ ಚುಲ್ಬುಲ್ ನ ಪರಿವಾರವನ್ನೇ ನಾಶಮಾಡುವುದಾಗೆ ಚುಲ್ಬುಲ್ ಗೆ ತಿಳಿಸುವಂತೆ ಹೇಳಿ ಹೋಗುತ್ತಾನೆ. 

ಆ ನಂತರ ಜೆಂಡಾ ಮದುವೆಯ ಮನೆಯೊಂದರಲ್ಲಿ ಮದುವೆ ಹೆಣ್ಣಿಗೆ ತೊಂದರೆ ಕೊಡುತ್ತಿರುವಾಗ ಅಲ್ಲಿಗೆ ಬಂದ ಚುಲ್ಬುಲ್ ಆತನ ಕುತ್ತಿಗೆಯನ್ನು ಮುರಿದು ಕೊಂದು ಹಾಕುತ್ತಾನೆ. ಇದರಿಂದ ಕುಪಿತಗೊಂಡ ಬಚ್ಚಾ   ತನ್ನ ತಮ್ಮನ ಕೊಂದ ಚುಲ್ಬುಲ್ ವಿರುದ್ಧ ಸೇಡು ತೀರಿಸಿಕೊಳ್ಳುವುದಾಗಿ ಪಣ ತೊಡುತ್ತಾನೆ. 

ಈ ಮಧ್ಯೆ ಚುಲ್ಬುಲ್ ಗೆ ತನ್ನ ಹೆಂಡತಿ ಗರ್ಭಿಣಿ ಎಂದು ತಿಳಿದುಬರುತ್ತದೆ. ಇದರಿಂದಾಗಿ ಎಲ್ಲರು ಚುಲ್ಬುಲ್ ಗೆ ಬಚ್ಚಾ  ನನ್ನು ಬಿಟ್ಟು ಮನೆಯ ಕಡೆ ಗಮನ ಕೊಡುವಂತೆ ಸಲಹೆ ಮಾಡುತ್ತಾರೆ. ಆದರೆ ಬಚ್ಚಾ  ತನ್ನ ತಮ್ಮನನ್ನು ಕೊಂದವನನ್ನು ಬಿಡಬಾರದೆಂದು 
ರಜ್ಜೊ ಹಾಗೂ ಮಖ್ಹಿ  ದೆವಸ್ಥಾನಕ್ಕೆ ಹೋದ ಸಂಧರ್ಭದಲ್ಲಿ ವಿಚಾರಣೆ ಮಾಡುತ್ತಾನೆ. ಈ ಸಂಧರ್ಭ ದಲ್ಲಿ ರಜ್ಜೊ ಮೆಟ್ಟಲಿನಿಂದ ಬಿದ್ದು ತನ್ನ  ಹೊಟ್ಟೆಯಲ್ಲಿರುವ ಮಗುವನ್ನು  ಕಳೆದುಕೊಳ್ಳುತ್ತಳೆ ಹಾಗೂ ಮಖ್ಹ್ಹಿ ಗೆ ಗುಂಡೇಟು ಬೀಳುತ್ತದೆ. ಆದರೆ ಅವರಿಬ್ಬರೂ ಪ್ರಾಣಾಪಾಯದಿಂದ ಪಾರಾಗುತ್ತಾರೆ. 

ಇದರಿಂದ ಕುಪಿತನಾದ ಚುಲ್ಬುಲ್ ಬಚ್ಚಾ ನ ಜಾಗಕ್ಕೆ ಹೋಗಿ ಆತನ ಸಹಚರರನ್ನೆಲ್ಲಾ ಕೊಂಂದು ಹಾಕಿ, ಬಚ್ಚಾ ನನ್ನು ಬಂಧಿಸಲು ಪ್ರಯತ್ನಿಸುತ್ತಾನೆ. ಆದರೆ ಬಚ್ಚಾ  ಆತನನ್ನು ಅಣಕಿಸುತ್ತಾನೆ. ಇದರಿಂದಾಗಿ ಚುಲ್ಬುಲ್ ಬಚ್ಚಾ ನನ್ನು ಕೂಡಲೇ ಕೊಂದುಹಾಕುತ್ತಾನೆ.

ವರ್ಗ:ಹಿಂದಿ-ಭಾಷೆಯ ಚಿತ್ರಗಳು
ವರ್ಗ: ಬಾಲಿವುಡ್
ವರ್ಗ: ಮನೋರಂಜನೆ
ವೇದಗಣಿತ

## ವೇದ ಗಣಿತ 
ವೇದ ಗಣಿತವೆಂಬುವುದು ಒಂದು ಪುರಾತನ ಗಣಿತದ ವಿಧಾನ. ಈ ಗಣಿತದ ಪ್ರಕಾರ ಗಣಿತದ ಯಾವುದೇ ಕ್ಲಿಷ್ಟಕರ ಸಮಸ್ಯೆಯನ್ನು ಮನಸ್ಸಿನಲ್ಲೇ ಯೋಚಿಸಿ, ಬರವಣಿಗೆಯಿಲ್ಲದೇ ವೇಗವಾಗಿ ಬಗೆಹರಿಸಬಹುದು ಎಂದು ಹೇಳಲಾಗುತ್ತದೆ.

ವೇದ ಗಣಿತದ ಪ್ರಕಾರ ಸಮಸ್ಯೆಗಳಿಗೆ ೧೬ ಸಂಸ್ಕೃತದ ಗಣಿತ ಸೂತ್ರಗಳಿಂದ ಹಾಗೂ ಅವುಗಳಿಂದ ವ್ಯುತ್ಪನ್ನವಾಗುವ ವೇದೀಯ ಪರಿಣಾಮಗಳಿಂದ ಪರಿಹಾರ ಕಂಡು ಹಿಡಿಯಬಹುದು.

ಈ ಸೂತ್ರಗಳು ಕಳೆದು ಹೋಗಿದ್ದವೆಂದೂ ಹಾಗೂ ಇವುಗಳನ್ನು ಜಗದ್ಗುರು ಸ್ವಾಮಿ ಶ್ರೀ ಭಾರತೀ ಕೃಷ್ಣ ತೀರ್ಥಜಿ ಮಹಾರಾಜ ಎಂಬುವವರು ೧೯೧೧-೧೯೧೮ ರಲ್ಲಿ ಪುನ: ಪರಿಶೋಧನೆ ಮಾಡಿದರೆಂದೂ ಹೇಳಲಾಗುತ್ತದೆ. ಇವರ ಪ್ರಕಾರ ಇವರಿಗೆ ವೇದಾಧ್ಯಯನ ಮಾಡುವಾಗ ಸೂತ್ರಗಳನ್ನು ಕಂಡು ಹಿಡಿಯಲು ಸಾಧ್ಯವಾಯಿತಂತೆ.

ತಮ್ಮ ಪರಿಶೊಧನೆಯ ತಳಹದಿಯ ಮೇಲೆ ಶ್ರೀ ಭಾರತೀ ಕೃಷ್ಣ ತೀರ್ಥಜಿಯವರು ೧೯೫೭ ರಲ್ಲಿ ವೇದಿಕ್ ಮ್ಯಾಥಮೆಟಿಕ್ಸ್ ಎಂಬ ಪುಸ್ತಕವನ್ನು ಬರೆದರು. ೧೯೬೦ ರಲ್ಲಿ  ಶ್ರೀ ಭಾರತೀ ಕೃಷ್ಣ ತೀರ್ಥಜಿಯವರು ನಿಧನಹೊಂದಿದರು. ಈ ಪುಸ್ತಕವನ್ನು ೧೯೬೫ ರಲ್ಲಿ ಪ್ರಕಟಿಸಲಾಯಿತು.

ವೇದಗಣಿತವಂಬ ಪ್ರಕಾರವೇ ಇಲ್ಲವೆಂದೂ, ಇದರ ಬಗ್ಗೆ ಯಾವ ವೇದದಲ್ಲೂ ಉಲ್ಲೇಖವೇ ಇಲ್ಲವೆಂದೂ ಹೇಳಲಾಗುತ್ತದೆ.

ವೇದಗಣಿತದ ಆ ಹದಿನಾರು ಸೂತ್ರಗಳು ಹೀಗಿವೆ:

### ಉಲ್ಲೇಖಗಳು 
* http://www.mathresource.iitb.ac.in/VedicMaths/ 
* http://en.wikipedia.org/wiki/Vedic_Maths

ವರ್ಗ:ಗಣಿತ
ಗಂಗಾತೀರಿ (ಗೋವಿನ ತಳಿ)

ಉತ್ತರ ಭಾರತದ **ಗಂಗಾತೀರಿ** ಹಸುಗಳಿಗೆ ಆ ಹೆಸರು ಬರಲು ಕಾರಣ ಅವುಗಳು ಗಂಗಾನದಿ ತೀರದಲ್ಲಿ  ಬದುಕುತ್ತಿದ್ದುದ್ದು. ಇನ್ನೂ ಸ್ಪಷ್ಟವಾಗಿ ಹೇಳಬೇಕೆಂದರೆ, ಅವುಗಳು ಕಂಡುಬರುತ್ತಿದ್ದುದ್ದು ಅಲಹಾಬಾದ್ ಜಿಲ್ಲೆಯ ವಾರಣಾಸಿ ಪ್ರದೇಶದಲ್ಲಿ. ಇವು ಆಕಾರದಲ್ಲಿ ಕೊಂಚ ಮಾಳ್ವಿ ಮತ್ತು ಹರಿಯಾಣಿ ತಳಿಯನ್ನು ಹೋಲುತ್ತವೆ. ಗಂಗಾತೀರಿ ಉಭಯೋಪಯೋಗಿ ತಳಿ. ಅಂದರೆ ಗಂಗಾತೀರಿ ಹಸುಗಳನ್ನು ಹಾಲು ಉತ್ಪಾದನೆಗಾಗಿಯೂ ಹಾಗೂ ಉಳುಮೆ ಇತ್ಯಾದಿಗಳಿಗಾಗಿಯೂ ಉಪಯೋಗಿಸುತ್ತಾರೆ. ೬ ರಿಂದ ೮ ಲೀಟರಷ್ಟು ಹಾಲನ್ನು ಕೊಡಬಲ್ಲದು

ಬಿಳಿಯ ಬಣ್ಣ. ಸದೃಡ ಶರೀರಿಗಳು. ಕಾಲುಗಳು ಉದ್ದ ಹಾಗೂ ಬಲಶಾಲಿ. ಪಾದದ ತುದಿಗಳು ಸಾಮಾನ್ಯವಾಗಿ ಕಪ್ಪು ಬಣ್ಣದ್ದು. ಕಡುಗಪ್ಪು ಬಣ್ಣದ ಬಾಲಗಳು ನೆಲಕ್ಕು ತಾಗುವಂತಿರುತ್ತದೆ. ಹೋರಿಗಳ ಸಾಮಾನ್ಯ ಎತ್ತರ ಅಂದಾಜು ೧೫೦ಸೆಮೀ, ಹಸುಗಳದ್ದು ೧೪೦ಸೆಮೀ. ಹೋರಿಗಳ ಸಾಮಾನ್ಯ ತೂಕ ೫೦೦ಕಿಗ್ರಾಂ, ಗೋವುಗಳದ್ದು ಸುಮಾರು ೩೫೦ಕಿಗ್ರಾಂ.

ಗಂಗಾನದಿ ತೀರದ ಈ ತಳಿ ನಾಶದ ಅಂಚಿನಲ್ಲಿದೆ. ಗಂಗಾತೀರಿಯನ್ನು ಉಳಿಸಲೋಸುಗವೇ ಇರುವ ಒಂದೇ ಒಂದು ಗೋಶಾಲೆ ವಾರಣಾಸಿಯಲ್ಲಿದೆ. ಶುದ್ಧ ಹಾಗೂ ಉತ್ತಮ ಗೋವುಗಳ ಸಂಗ್ರಹ ಈ ಗೋಶಾಲೆಯಲ್ಲಿದೆ.

## ಚಿತ್ರಗಳು

ಚಿತ್ರ:Gangatiri 01.JPG|ಗಂಡು
ಚಿತ್ರ:Gangatiri 02.JPG|ಹೆಣ್ಣು

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಸಿರಿ (ಗೋವಿನ ತಳಿ)

ಪಶ್ಚಿಮ ಬಂಗಾಳ, ಸಿಕ್ಕಿಂ, ಭೂತಾನ್ ಮತ್ತು ನೇಪಾಳಗಳಲ್ಲಿ ಕೆಲಸಗಾರ ಮತ್ತು ಉತ್ತಮ ಹಾಲಿನ ತಳಿ ಎಂದು ಖ್ಯಾತವಾದ ತಳಿ **ಸಿರಿ**. ಒಣ ಪ್ರದೇಶದಲ್ಲಿ ದೊರಕುವ ಅತಿ ಕಡಿಮೆ ನೀರು ಮತ್ತು ಹುಲ್ಲು ಆಹಾರಕ್ಕೆ ಹೊಂದಿಕೊಂಡ ತಳಿ ಇದು.  ಸಿರಿ ಪಶ್ಚಿಮ ಬಂಗಾಳದ ಡಾರ್ಜಿಲಿಂಗ್‌ ಮತ್ತು ಸಿಕ್ಕಿಂ ರಾಜ್ಯಗಳ ಗುಡ್ಡಗಾಡು ಪ್ರದೇಶಗಳಲ್ಲಿ ಕಾಣಬರುವ ಒಂದು ಪೂರ್ವ ಮಧ್ಯಮಗಾತ್ರದ ಗೋತಳಿ. ಕೃತಕ ಗರ್ಭಧಾರಣೆಯ ಕೊಳವೆಗಳು ಬುಡಕಟ್ಟು ಜನಾಂಗವನ್ನು ತಲುಪದ ಕಾರಣ ಈ ತಳಿ ಇಂದಿಗೂ ಅಲ್ಪ ಪ್ರಮಾಣದಲ್ಲಿ ಲಭ್ಯ.  ಈ ಪ್ರದೇಶಗಳಲ್ಲಿ ಪ್ರಚಲಿತವಾಗಿರುವುದು ಛಾವಣಿ ಕೃಷಿ. ಗುಡ್ಡಗಳನ್ನು ಕಡಿದು ಇಳಿಜಾರುಗಳಲ್ಲಿ ಮಾಡಲಾದ ಗದ್ದೆಗಳಲ್ಲಿ ನಡೆಯುವ ಸಾಹಸಮಯ ಕೃಷಿಯನ್ನು ಸುಲಭವಾಗಿಸಿದ್ದು ಸಿರಿ. ಅಕ್ಕಿ, ಜೋಳ, ಶುಂಠಿ ಇತ್ಯಾದಿಗಳು ಇಲ್ಲಿನ ಪ್ರಮುಖ ಬೆಳೆಗಳು. ಈ ಪ್ರದೇಶಗಳಲ್ಲಿ ನೀರಿನ ಸಮಸ್ಯೆ ಬಹಳ; ಮಳೆ ವರ್ಷಕ್ಕೆ ೩- ೫೫ ಸೆಂಟಿಮೀಟರ್, ಅದೂ ವರ್ಷಾವಧಿ ಹಂಚಿಹೋಗಿದೆ. ಹಾಗಾಗಿ ಒಳ್ಳೆಯ ಮೇವೂ ಅಲಭ್ಯ. ಒಣಹುಲ್ಲು, ಸಿಪ್ಪೆ ಮತ್ತು ಖಾನ್ಯು, ಗೋಗುನ್ ಇತ್ಯಾದಿ ಮರಗಳ ಎಲೆಗಳು -ಇವುಗಳೆ ಮೇವು. ಸ್ವಲ್ಪ ಸಿರಿವಂತರ ಮನೆಯಲ್ಲಿ ಗೊಟಮಾಲ ಎಂಬ ಹುಲ್ಲು ಸಿಗುತ್ತದೆ. ಹಾಲು ಕೊಡುವ ಹಸುಗಳಿಗೆ ಸ್ವಲ್ಪ ಉತ್ತಮ ಆಹಾರ; ಅಕ್ಕಿ ನುಚ್ಚು, ಖ್ಹುಶ್ ಎಂಬ ಒಣ ಹಣ್ಣು, ಜೋಳದ  ಹೊಟ್ಟು ಇವೆಲ್ಲವುಗಳನ್ನು ಕುದಿಸಿ ಮಾಡಿದ ಹಿಂಡಿ. ಹಸುಗಳನ್ನು ಮಂದೆಗಳಲ್ಲಿ ಗೋಪಾಲಕರು ಮೇವಿಗಾಗಿ ಕಾಡಿಗೆ ಕೊಂಡೊಯ್ಯುವ ಪಧ್ಧತಿ ಇದೆ.
 
ಸಿರಿ ತಳಿಯ ಗೋವುಗಳು ಸಾಮಾನ್ಯವಾಗಿ ಬಿಳಿ ಅಥವಾ ಬೂದು ಪಟ್ಟೆಗಳಿಂದ ಕೂಡಿದ ಕಪ್ಪು ಬಣ್ಣದವು. ಅಪರೂಪಕ್ಕೆ ಯಾವುದೆ ಪಟ್ಟೆಗಳಿಲ್ಲದ ಪೂರ್ಣ ಕಪ್ಪು ಅಥವಾ ಬೂದು ಹಸುಗಳನ್ನು ಕಾಣಬಹುದು. ಮಧ್ಯಮ ಗಾತ್ರ ಕೊಂಬು, ಅಡ್ಡಚಾಚಿರುವ ಕಿವಿಗಳು, ಉಬ್ಬಿದ ಹಣೆ ಇವುಗಳ ದೈಹಿಕ ಲಕ್ಷಣಗಳು. ಎತ್ತರ ಅಜಮಾಸು ೧೨೦ಸೆ.ಮಿ. ಸಿರಿಗಳ ಒಂದು ವಿಶೇಷವೆಂದರೆ ಇದು cervico-thoracic ವಿಧದ ಗೂನು ಹೊಂದಿದ ಭಾರತದ ಏಕಮಾತ್ರ ತಳಿ. ಈ ವಿಧದ ಗೂನು ಹೊಂದಿದ ತಳಿಗಳು ಚೀನಾದ ಸಿಕೊಂಗ್ ಪ್ರಾಂತ್ಯದಲ್ಲಿ ಮತ್ತು ಅಗ್ನೇಯ ಭೂತಾನ್‌ಗಳಲ್ಲಿ ಇವೆಯಾದರೂ ಭಾರತದಲ್ಲಿ ಇರುವುದು ಸಿರಿ ಮಾತ್ರ. ಸಿರಿ ತಳಿಯನ್ನೆ ಹೊಂದುವ ನೇಪಾಳಿ ತಳಿಯ ಜೊತೆ ಸಂಕರ ಮಾಡಿದ **ಕಚ್ಚ ಸಿರಿ** ಎಂದು ಕರೆಯಲ್ಪಡುವ ತಳಿ ತುಂಬಾ ಜನಪ್ರಿಯ. ಆದರೆ ಅವುಗಳ ನಿಲುವು, ಮತ್ತು ಗೂನುಗಳಿಂದ ಅವುಗಳನ್ನು ಪ್ರತ್ಯೇಕಿಸಬಹುದು.

೭೦ರ ದಶಕದವರೆಗೂ ವಿಪುಲವಾಗಿ ದೊರೆಯಿತ್ತಿದ್ದ ತಳಿ ಇದು. ೮೦ರ ದಶಕದಲ್ಲಿ ಕ್ಷೀರಕ್ರಾಂತಿ ಬಂದಮೇಲೆ ಈ ತಳಿ ನಾಮಾವಶೇಷಗೊಂಡು ೨೦೦೦ನೆ ಇಸವಿಯ ಹೊತ್ತಿಗೆ ನಡೆದ ಗಣತಿಯಲ್ಲಿ ಲೆಕ್ಕಕ್ಕೆ ಸಿಕ್ಕಿದ್ದು ಹತ್ತು ಮತ್ತೊಂದು. ಸಂಪರ್ಕದ ಯಾವ ಸೌಲಭ್ಯಗಳೂ ಇಲ್ಲದ ಬುಡಕಟ್ಟು ಜನಾಂಗಗಳ ಹಟ್ಟಿಯಲ್ಲಿ ಶುಧ್ಧ ತಳಿ ಲಭ್ಯವಿದೆ ಎಂಬ ಮಾಹಿತಿ ಇದೆ. ಕೃತಕ ಗರ್ಭದಾರಣೆಯ ಕೊಳವೆಗಳು ಸರಿಯಾದ ರಸ್ತೆಗಳಲ್ಲಿದ ಕಾರಣ ಅಲ್ಲಿಯವರೆಗೂ ತಲುಪದಿರುವುದು ಈ ತಳಿಯ ಉಳಿವಿಗೆ ಕಾರಣವಾಗಿದೆ.

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ಬದರೀನಾಥ ಜಹಗೀರದಾರ

**ಬದರೀನಾಥ ಜಹಗೀರದಾರ**  ಬಾಗಲಕೋಟೆಯಲ್ಲಿ ನೆಲೆಸಿರುವ ಕನ್ನಡದ ಮುಖ್ಯ ಯವಕವಿಗಳು.
ಡಾ.ಬದರೀನಾಥ ಜಹಾಗೀರದಾರ ಅವರ ಪ್ರಕಟಿತ ಕೃತಿಗಳು :
ಭಾವ ಬಿಂಬ,ಆಸರೆಯ ಉಸಿರು ,ಆತ್ಮ ಸಾಕ್ಷಿ,ಮೌನ ಮೆರವಣಿಗೆ,ಮಾತು ಮರೆಯುವ ಮುನ್ನ, ಹಾಗೂ ಅವಿಸ್ಮರಣೆ.
ಇವರು ರಾಜ್ಯ ಮಟ್ಟದಲ್ಲಿ ಸಂಗೀತ ಕಾರ್ಯಕ್ರಮಗಳಲ್ಲಿ ಸುಗಮ ಸಂಗೀತ ನೀಡಿದ್ದಾರೆ.ಇವರ ಪಿಎಚ್.ಡಿ. ಅಧ್ಯಯನ ಪಡೆದ ವಿಷಯ : The study on analysis of equity and Mutual fund with reference to India infoline'. ಎಂ.ಬಿ.ಎ ,ಪಿಎಚ್.ಡಿ ಪದವೀಧರರು.

ವರ್ಗ:ಕವಿಗಳು
ಕೇನ್ಕಾಥ (ಗೋವಿನ ತಳಿ)

ಇದಕ್ಕೆ **ಕೇನ್ವಾರಿಯ** ಎಂಬ ಹೆಸರೂ ಇದೆ. ಮಧ್ಯಪ್ರದೇಶ ಮತ್ತು ಉತ್ತರಪ್ರದೇಶ ರಾಜ್ಯಗಳಲ್ಲಿ ಉತ್ತಮ ಕೆಲಸಗಾರ ತಳಿ ಎಂದು ಖ್ಯಾತವಾಗಿದೆ. ಒಣ ಪ್ರದೇಶದಲ್ಲಿ ದೊರಕುವ ಅತಿ ಕಡಿಮೆ ಹುಲ್ಲು ಆಹಾರಕ್ಕೆ ಹೊಂದಿಕೊಂಡು ರೈತನ ಬೆನ್ನೆಲುಬಾದ ತಳಿ ಇದು. **ಕೇನ್‌ಕಾಥ** ಅಥವಾ **ಕೇನ್ವಾರಿಯ** ಅನ್ನುವುದು ಕೇನ್ ನದಿಯ ದಂಡೆಗುಂಟ ಕಾಣಸಿಗುವ ಒಂದು ಅತ್ಯುತ್ತಮ ಕೆಲಸಗಾರ ಗೋತಳಿ.. ಕೇನ್ ನದಿ ಮಧ್ಯಪ್ರದೇಶದ ಬುಂದೆಲ್‌ಖಂಡ್, ಲಲಿತ್‌ಪುರ್, ಹಮಿರ್‌ಪುರ್ ಹಾಗು ಬಂದಾ ಜಿಲ್ಲೆಗಳಲ್ಲಿ ಹರಿಯುತ್ತದೆ. ಇದರ ದಂಡೆಗುಂಟ ಇರುವ ಹುಲ್ಲುಗಾವಲು ಪ್ರದೇಶಗಳಲ್ಲಿ ಕೇನ್‌ಕಾಥ ತಳಿ ಅಭಿವೃದ್ದಿಗೊಂಡಿದೆ. ಕೇನ್‌ಕಾಥಕ್ಕೂ ಮತ್ತು ಮಾಳ್ವಿ ತಳಿಗೂ ಬಹಳಷ್ಟು ಸಾಮ್ಯವಿದೆ. ಕೇನ್ ನದಿಯ ಆಸುಪಾಸಿನ ಪ್ರದೇಶ ಕೆಂಬೂದು ಬಣ್ಣದ ಮಣ್ಣನ್ನು ಹೊಂದಿದ ಫಲಹೀನ ಭೂಮಿ. ಇಲ್ಲಿನ ಸಾಗುವಳಿ ನೇಗಿಲಯೋಗಿಗೊಂದು ಸವಾಲು. ಕಪ್ಪು ಬಣ್ಣದ ಫಲವತ್ತಾದ ಭೂಮಿ ಕೇನ್ ಕೆಲಪ್ರದೇಶಗಳಲ್ಲಿ ಇದೆಯಾದರೂ ಅದರ ವ್ಯಾಪ್ತಿ ಕಡಿಮೆಯೆ. ಜೊತೆಗೆ, ಇಲ್ಲಿ ಬೆಳೆಯುವ ಹುಲ್ಲು ಗಿಡ್ಡನೆಯ ಗಾತ್ರದ ಪೌಶ್ಟಿಕಾಂಶವಿಲ್ಲದ ಬೇಗನೆ ಒಣಗಿಬಿಡುವ ಜಾತಿಯದ್ದಾದ್ದರಿಂದ ಇಲ್ಲಿ ಹೈನುಗಾರಿಕೆಯಿಂದಲಾಗಲೀ ಸಾಗುವಳಿಯಿಂದಲಾಗಲೀ ಬಹಳ ಕಷ್ಟ. ಇಂತಹ ಪರಿಸ್ಥಿತಿಗೆ ಹೊಂದಿಕೊಂಡು ರೈತನ ಬೆನ್ನೆಲುಬಾಗಿದ್ದು ಕೇನ್ವಾರಿಯ. ಕಡಿಮೆ ಆಹಾರ ಸೇವಿಸಿದರೂ ನೇಗಿಲ ಹೊರಲು ಬಲಿಷ್ಠ ಕಾಲುಗಳನ್ನು ಹೊಂದಿವೆ. ಮೇವಿಗಾಗಿ ದೂರ ದೂರದ ಹುಲ್ಲುಗಾವಲುಗಳನ್ನು ಹುಡುಕಿಹೋಗಬೇಕಾದ ಸ್ಥಿತಿಯಿರುವ ಈ ಪ್ರದೇಶದಲ್ಲಿ ಇಲ್ಲಿನ ಹವಾಗುಣ ಹಾಗು ಆಹಾರದ ಲಭ್ಯತೆಗೆ ಕೇನ್‌ಕಾಥ ಸಂಪೂರ್ಣವಾಗಿ ಹೊಂದಿಕೊಂಡಿದೆ. ಕಬ್ಬಿನ ಜಲ್ಲೆ, ಒಣ ಹುಲ್ಲುಗಳು ಮುಖ್ಯ ಆಹಾರ. ಕೇನ್ ನದೀ ಪಾತ್ರಗಳಲ್ಲಿ ಹಸುಗಳನ್ನು ದೊಡ್ದ ದೊಡ್ಡಸಂಖ್ಯೆಯಲ್ಲಿ ಸಾಕುವುದು ಅಪರೂಪ. ಹೀಗಾಗಿ ಊರಿನ ಎಲ್ಲ ಹಸುಗಳನ್ನೂ ಪಾಳಿಯಲ್ಲಿ ಒಬ್ಬ ರೈತನೇ ನೋಡಿಕೊಳ್ಳುವ ವ್ಯವಸ್ಥೆ ಇದೆ.

ಕೇನ್‌ಕಾಥ ಹಸುಗಳು ಚಿಕ್ಕಗಾತ್ರದವು. ಬಣ್ಣ ಕತ್ತುಗಳ ಬಳಿ ಹೆಚ್ಚು ಸಾಂದ್ರವಾಗಿರುವ ಬೂದು. ಉಳಿದಂತೆ ಚಿಕ್ಕ ಕುತ್ತಿಗೆ, ವೃತ್ತಾಕಾರವಾಗಿ ಬಾಗಿದಂತಿರುವ ಕೋಡು, ಚೂಪು ಕಿವಿ, ಮಧ್ಯಮ ಗಾತ್ರ ಬಾಲ, ೩೦೦ರಿಂದ ೩೫೦ ಕೇಜಿ ತೂಕ, ೧೨೫-೧೪೦ಸೆ.ಮಿ ಎತ್ತರ ಇತ್ಯಾದಿ ಇತ್ಯಾದಿ.

ಭಾರತೀಯ ಗೋವಂಶದ ಇತರ ತಳಿಗಳಂತೆ ಇದೂ ಕೂಡ ದಿವ್ಯ ನಿರ್ಲಕ್ಶ್ಯಕ್ಕೆ ಒಳಗಾಗಿದೆ, ಅಳಿವಿನಂಚಿನಲ್ಲಿದೆ.

## ಚಿತ್ರಗಳು

ಚಿತ್ರ:Kenkatha 02.JPG|ಗಂಡು
ಚಿತ್ರ:Kenkatha 01.JPG|ಹೆಣ್ಣು

## ಆಧಾರ/ಆಕರ
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ನನ್ ಲೈಫ್ ಅಲ್ಲಿ (ಚಲನಚಿತ್ರ)

ನಾಗತಿಹಳ್ಳಿ ಸಿನಿ ಪ್ರೊಡಕ್ಷನ್ಸ್ ಲಾಂಛನದಲ್ಲಿ ನಿರ್ದೇಶಕ ರಾಮ್ ದೀಪ್ ಸಾರಥ್ಯದಲ್ಲಿ ನಿರ್ಮಾಣಗೊಂಡಿರುವ ಕನ್ನಡ ಚಲನಚಿತ್ರ. ಮೂಲತಹ ಕರ್ನಾಟಕದವರಾದ   ರಾಮ್ ದೀಪ್ ವಿದೇಶದಲ್ಲಿ ಕೆಲವು ವರ್ಷಗಳ ಕಾಲ  ತಂತ್ರಾಂಶ(ಸಾಫ್ಟವೇರ್) ತಂತ್ರ ಜ್ಞಾನ ಕ್ಷೇತ್ರದಲ್ಲಿ ಕೆಲಸಮಾಡಿ, ಕನ್ನಡ ಚಲನಚಿತ್ರ ರಂಗದಲ್ಲಿ ಮೇಷ್ಟ್ರು ಎಂದು ಕರೆಯಲ್ಪಡುವ ನಾಗತಿಹಳ್ಳಿ ಚಂದ್ರಶೇಖರ್ ಮೂಲಕ ಕನ್ನಡ ಚಲನಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ನಾಗತಿಹಳ್ಳಿ ಚಂದ್ರಶೇಖರ್ ಗರಡಿಯಲ್ಲಿ ಕನ್ನಡದ ಪ್ಯಾರಿಸ್ ಪ್ರಣಯ, ಅಮೃತಧಾರೆ  ಚಲನಚಿತ್ರಗಳಲ್ಲಿ ಸಹಾಯಕರಾಗಿ ಕೆಲಸ ಮಾಡಿದ್ದಾರೆ.  ಚಿತ್ರದ ಚಿತ್ರೀಕರಣವನ್ನು ಸಂಪೂರ್ಣವಾಗಿ ಕರ್ನಾಟಕದಲ್ಲಿಯೇ ಚಿತ್ರಿಸಲಾಗಿದೆ. ಕರ್ನಾಟಕದ ಉಡುಪಿ, ಮಂಗಳೂರು, ಹಾಸನ, ಸಕಲೇಶಪುರ ಮತ್ತು ಬೆಂಗಳೂರುಗಳಲ್ಲಿ ಚಿತ್ರೀಕರಣ ನಡೆದಿದ್ದು, ಯುವ ಮತ್ತು ಇತ್ತೀಚಿಗೆ ಪ್ರತೀ ಚಿತ್ರದಲ್ಲಿಯೂ ವಿಭಿನ್ನ ರೀತಿಯಲ್ಲಿ ಛಾಯಾಗ್ರಹಣದಲ್ಲಿ ಪ್ರಯೋಗಗಳನ್ನು ಮಾಡುತ್ತಿರುವ ಮನೋಹರ್ ಜೋಷಿಯವರು ಮತ್ತೊಮ್ಮೆ ಇಲ್ಲಿ ಪ್ರಯೋಗಗಳನ್ನು  ತಮ್ಮ ಛಾಯಾಗ್ರಹಣದಲ್ಲಿ ಮುಂದುವರೆಸಿದ್ದು ಅದನ್ನು ಚಿತ್ರದಲ್ಲಿ ಅದರಲ್ಲೂ ಹಾಡಿಗಳಲ್ಲಿ ಅನುಭವಿಸಬಹುದಾಗಿದೆ. ಈ ಚಿತ್ರದ ನಿರ್ಮಾಣಕ್ಕೆ ಹಲವು ಜನರು ಕೈಗೂಡಿಸಿದ್ದು ಕನ್ನಡದ  ಚಲನಚಿತ್ರ ರಂಗದಲ್ಲಿ ಹೊಸ ಪ್ರಯತ್ನವನ್ನು ಮಾಡುತ್ತಿದ್ದಾರೆ. ಚಿತ್ರದಲ್ಲಿ ಹಾಸ್ಯನಟ ಮಿತ್ರ, ದಿಲೀಪ್ ರಾಜ್, ನಾಗತಿಹಳ್ಳಿ ಚಂದ್ರಶೇಖರ್ ನಟಿಸಿದ್ದಾರೆ.

## ಹಾಡುಗಳು 
ವರ್ಗ:ವರ್ಷ-೨೦೧೪ ಕನ್ನಡಚಿತ್ರಗಳು
ಶೈವ ಪಂಥ

== 
:ಶಕ್ತಿ ವಿಶಿಷ್ಟಾದ್ವೈತ -
:ವೀರಶೈವ 
## ನೋಡಿ 
ಚಾರ್ವಾಕ ದರ್ಶನ ;
ಜೈನ ಧರ್ಮ- ಜೈನ ದರ್ಶನ ;
ಬೌದ್ಧ ಧರ್ಮ ;
ಸಾಂಖ್ಯ-ಸಾಂಖ್ಯ ದರ್ಶನ ;
(ಯೋಗ)->ರಾಜಯೋಗ ;
ನ್ಯಾಯ ದರ್ಶನ ;
ವೈಶೇಷಿಕ ದರ್ಶನ;;
ಮೀಮಾಂಸ ದರ್ಶನ - ;
ವೇದಾಂತ ದರ್ಶನ / ಉತ್ತರ ಮೀಮಾಂಸಾ ;
ಅದ್ವೈತ ;
ಆದಿ ಶಂಕರರು ಮತ್ತು ಅದ್ವೈತ ;
ವಿಶಿಷ್ಟಾದ್ವೈತ ದರ್ಶನ ;
ದ್ವೈತ ದರ್ಶನ - ಮಾಧ್ವ ಸಿದ್ಧಾಂತ ;
ಪಂಚ ಕೋಶ ;
ಶ್ರೀಮನ್ಮಹಾಭಾರತಮ್ ಮತ್ತು ದ್ವೈತ ದರ್ಶನ ;
*ವೀರಶೈವ /ಲಿಂಗಾಯತ ಪಂಥ:{https://cultural.maharashtra.gov.in/english/gazetteer/KOLHAPUR/people_lingayats.html

## ಉಲ್ಲೇಖಗಳು 
ವರ್ಗ:ಹಿಂದೂ ಧರ್ಮ
ವರ್ಗ:ತತ್ವಶಾಸ್ತ್ರ
ಭಾರತೀಯ ತತ್ವಶಾಸ್ತ್ರ

## ಭಾರತೀಯ ತತ್ತ್ವಶಾಸ್ತ್ರ 
ಭಾರತವು ವೇದಿಕ ಕಾಲದ ಕೊನೆಯಲ್ಲಿ ಉಪನಿಷತ್ತುಗಳ ರಚನೆಯಷ್ಟು ಹಿಂದಿನದಾದ ಸಮೃದ್ಧ ಮತ್ತು ಭಿನ್ನವಾದ ತತ್ವಶಾಸ್ತ್ರೀಯ ಸಂಪ್ರದಾಯವನ್ನು ಹೊಂದಿದೆ. ರಾಧಾಕೃಷ್ಣನ್‍ರ ಪ್ರಕಾರ, ಇವುಗಳಲ್ಲಿ ಅತ್ಯಂತ ಹಳೆಯದು "...ವಿಶ್ವದ ಅತ್ಯಂತ ಮುಂಚಿನ ತತ್ವಶಾಸ್ತ್ರೀಯ ರಚನೆಗಳಾಗಿವೆ." ಮಧ್ಯಯುಗದ ಕೊನೆಯ ವರ್ಷಗಳಿಂದ (ಕ್ರಿ.ಶ. ೧೦೦೦-೧೫೦೦) **ಭಾರತೀಯ ತತ್ವಶಾಸ್ತ್ರ**ದ ವಿವಿಧ ಪರಂಪರೆಗಳು (*ದರ್ಶನಗಳು*) ಅವು ವೇದವನ್ನು ಜ್ಞಾನದ ದೋಷಾತೀತ ಮೂಲವೆಂದು ಪರಿಗಣಿಸುತ್ತವೆಯೋ ಎಂಬುದನ್ನು ಆಧರಿಸಿ ಸಾಂಪ್ರದಾಯಿಕ (*ಆಸ್ತಿಕ*) ಅಥವಾ ಅಸಾಂಪ್ರದಾಯಿಕ (*ನಾಸ್ತಿಕ*) ಎಂದು ಗುರುತಿಸಲ್ಪಟ್ಟಿವೆ.

ಭಾರತೀಯ ತತ್ವಶಾಸ್ತ್ರವು ಭಾರತ ಭೂಖಂಡದ ಪುರಾತನದ ತಾತ್ವಿಕ ಸಂಪ್ರದಾಯಗಳನ್ನು ಒಳಗೊಂಡಿದೆ. ಭಾರತೀಯ ತತ್ವಶಾಸ್ತ್ರದ ಶಾಲೆಗಳಲ್ಲಿ ಶಾಸ್ತ್ರೀಯ ಅಥವ ಅಶಾಸ್ತ್ರೀಯ - ಆಸ್ತಿಕ ಮತ್ತು ನಾಸ್ತಿಕ ದ ಬಗ್ಗೆ ಹೇಳಿಕೊಡುತ್ತಿದ್ದರು. 
ಇದು ಮೂರು ಪರ್ಯಾಯದ ಮಾನದಂಡದ ಮೇಲೆ ಪರಿಗಣಿಸಲಾಗಿದೆ. ಅವು ಬಹುಶಃ ವೇದವೇ ಜ್ಞಾನದ ಸೂಕ್ತ ಮೂಲ ಎಂದು; ಅಥವಾ ಶಾಲೆಯ ಬ್ರಹ್ಮ ಮತ್ತು ಆತ್ಮನ್ ಆವರಣದಲ್ಲಿ ನಂಬಿಕೆಯೇ ಎಂದು; ಮತ್ತು ಶಾಲಾ ಮರಣಾನಂತರದ ಮತ್ತು ದೇವತೆಗಳ ನಂಬಿಕೆ ಎಂಬುದನ್ನು.. 

ಶಾಸ್ತ್ರೀಯ ಶಾಲೆಯ ೬ ಪ್ರಮುಖ ಹಿಂದು ತತ್ವಗಳಾದ - ನ್ಯಾಯ, ವೈಶೇಷಿಕ, ಸಾಂಖ್ಯ, ಯೋಗ, ಮೀಮಾಂಸ ಹಾಗೂ ವೇದಾಂತವನ್ನು ಮತ್ತು ಅಶಾಸ್ತ್ರೀಯ ಶಾಲೆಯ ನಾಲ್ಕು ಪ್ರಮುಖ ಜೈನ್, ಬೌದ್ಧ, ಅಜೀವಿಕ ಮತ್ತು ಚಾರ್ವಾಕ ಎಂಬ ತತ್ವಗಳು ಇವೆ.

## ನೋಡಿ 
:ದರ್ಶನಶಾಸ್ತ್ರ

ವರ್ಗ:ಭಾರತ
ವರ್ಗ:ಹಿಂದೂ ಧರ್ಮ
ವರ್ಗ:ತತ್ವಶಾಸ್ತ್ರ
ಪೋನ್ವಾರ್ (ಗೋವಿನ ತಳಿ)

ಉತ್ತರಪ್ರದೇಶದಲ್ಲಿ ಕೆಲಸಗಾರ ತಳಿ ಎಂದು ಖ್ಯಾತವಾದ ತಳಿ **ಪೋನ್ವಾರ್**. ಚುರುಕು ನಡಿಗೆಗೆ ಈ ತಳಿ ಪ್ರಖ್ಯಾತ. ಸ್ವಲ್ಪ ಅಂಜುಕುಳಿ ಕೂಡ. ಅತಿ ತುಂಟತಳಿಯೆಂಬ ಬಿರುದು ಕೂಡ ಇವುಗಳಿಗಿದೆ. ಅಪರೂಪದ ರೋಗ ನಿರೋಧಕತೆಗೆ ಪೋನ್ವಾರ್ ತಳಿ ಪ್ರಸಿದ್ಧ. ಫಿಲಿಭಿತ್ ಜಿಲ್ಲೆ ಪುರಾನ್‌ಪುರ್ ತಾಲೂಕು ಪೋನ್ವಾರ್ ತಳಿಯ ತವರು. ನಿರ್ದಿಷ್ಟವಾಗಿ ಹೇಳಬೇಕೆಂದರೆ ಮೈನಾಕೋಟ್, ಮಜ಼ರಾ, ಭಿರ್ಕೇರಾ ಊರುಗಳು ಈ ಅಪೂರ್ವತಳಿಯನ್ನು ಸೃಜಿಸಿದವು ಎನ್ನಬಹುದು. ಪೋನ್ವಾರ್ ತಳಿ ಕೆಲಸಗಾರ ತಳಿಯ ವಿಭಾಗಕ್ಕೆ ಸೇರುತ್ತದೆ. ಸಣ್ಣ ಗಾತ್ರದ ತಳಿಯಾಗಿ ವರ್ಗೀಕರಿಸಬಹುದಾದ ಪೋನ್ವಾರ್ ತಳಿಯಲ್ಲಿ ಗುಡ್ಡಗಾಡು ಹಾಗೆಯೆ ಬಯಲು ಪ್ರದೇಶದ ತಳಿಗಳ ಲಕ್ಷಣಗಳೆರೆಡೂ ಮೇಳೈಸಿವೆ ಅನ್ನುತ್ತಾರೆ ತಜ್ಞರು. ಚುರುಕಿನ ನಡಿಗೆಯೇ ಪೋನ್ವಾರ್ ತಳಿಯ ವಿಶೇಷ. ೮೦೦ರಿಂದ ಸಾವಿರ ಕಿಲೊವಷ್ಟು ತೂಕವನ್ನು ಹತ್ತು ಕಿ.ಮೀ.ವರೆಗೆ ಸುಲಭವಾಗಿ ಎಳೆಯಬಲ್ಲವು ಪೋನ್ವಾರ್. ಥಾರು ಬುಡಕಟ್ಟು ಜನಾಂಗದವರು ಪೋನ್ವಾರ್ ತಳಿಯನ್ನು **ಕಾಬ್ರಿ** ಎಂದೂ ಕರೆಯುತ್ತಾರೆ. ಹೈನುಗಾರಿಕೆಯೆ ಥಾರು ಜನಾಂಗದವರ ಕುಲಕಸುಬು. ಒಂದು ಜನಾಂಗ ಇದನ್ನೇ ನಂಬಿ ಶತಮಾನಗಳಿಂದ ಬದುಕುತ್ತಿದೆ. ಪೋನ್ವಾರ್ ತಳಿಯು ಮುಖ್ಯವಾಗಿ ಸಾಕಲ್ಪಡುತ್ತಿರುವ ಪ್ರದೇಶಗಳಲ್ಲಿ ಸದಾ ಮಂಜು ಮುಸುಕಿದ ವಾತಾವರಣ. ವಾರ್ಷಿಕ ಅಂದಾಜು ೧೨೫ರಿಂದ ೧೬೫ ಸೆಂ.ಮಿ. ಮಳೆ. ದುರ್ಗಮವಾದ ಅರಣ್ಯವೇ ಇವುಗಳ ಮೇವುತಾಣ. ಮಳೆಯ ಪ್ರಮಾಣ ಕಡಿಮೆಯಾದ್ದರಿಂದ ಇಲ್ಲಿ ಬೆಳೆಯುವ ಆಹಾರ ಬೆಳೆಗಳ ಉಪ ಉತ್ಪನ್ನಗಳು ವರ್ಷವಿಡೀ ಮೇವಾಗಲಾರವು. ಹೀಗಾಗಿಯೆ ಇಲ್ಲಿ ಕಟ್ಟಿ ಸಾಕುವುದಾಗಲೀ, ಹಟ್ಟಿಗೇ ಹುಲ್ಲು ತಂದು ಹಾಕುವ ಸಂಪ್ರದಾಯವಿಲ್ಲ. ಇಲ್ಲಿ ಇವು ಸದಾ ಮಾಂಸಾಹಾರೀ ಪ್ರಾಣಿಗಳ ಭಯದಲ್ಲೇ ಮೇವುಣ್ಣಬೇಕಾದ ಹಿನ್ನೆಲೆಯಲ್ಲಿ ಇವುಗಳು ಮಂದೆಯಲ್ಲಿಯೆ ಇರುತ್ತವೆ.

ಪೋನ್ವಾರ್ ತಳಿಗಳದ್ದು ಸಾಮನ್ಯವಾಗಿ ಬಿಳೀ ಪಟ್ಟೆಗಳಿಂದ ಕೂಡಿದ ಬೂದು ಅಥವಾ ಕಪ್ಪು ಬಣ್ಣ. ಪುಟ್ಟ ಉದ್ದನೆಯ ಮುಖ. ಅದಕ್ಕೆ ತಕ್ಕನೆಯ ಚಿಕ್ಕ ಉರುಟು ಕಿವಿ, ಆದರೆ ದೊಡ್ಡ ಕಣ್ಣುಗಳು, ಮಧ್ಯಮ ಗಾತ್ರದ ಕೊಂಬು ಇವು ಪೋನ್ವಾರ್ ತಳಿಯ ಉಪಲಕ್ಷಣಗಳು. ಪ್ರತಿದಿನ ಸುಮಾರು ಅರ್ಧದಿಂದ ೨ ಕಿಲೊಗ್ರಾಂ ಅಷ್ಟುಹಾಲು ನೀಡುತ್ತವೆ. ಅಪರೂಪದ ರೋಗ ನಿರೋಧಕತೆಗೆ ಪೋನ್ವಾರ್ ತಳಿ ಪ್ರಸಿದ್ಧ. ಇವುಗಳು ಕೊಂಚ ತಡವಾಗಿ ಪ್ರಾಯಕ್ಕೆ ಬರುತ್ತದೆ.

## ಚಿತ್ರಗಳು

ಚಿತ್ರ: Ponwar 02.JPG|ಗಂಡು
ಚಿತ್ರ: Ponwar 01.JPG|ಹೆಣ್ಣು

## ಉಲ್ಲೇಖಗಳು 
'ಗೋವಿಶ್ವಲೋಕ' ಜಾಲತಾಣದ 'ಗೋವಿಶ್ವ' ಇ-ಪತ್ರಿಕೆ 

ವರ್ಗ:ಭಾರತದ ಗೋತಳಿಗಳು
ವೈದಿಕ ಸಂಸ್ಕೃತ

**ವೈದಿಕ ಸಂಸ್ಕೃತ**ವು ಒಂದು ಹಳೆಯ ಇಂಡೊ-ಆರ್ಯನ್ ಭಾಷೆಯಾಗಿದೆ. ಅದು ಧರ್ಮಾಚರಣೆಯ ಸಂಸ್ಕೃತದ ಮಾತನಾಡಲಾಗುವ ಪೂರ್ವಜ, ಮತ್ತು ಪ್ರೋಟೊ-ಇಂಡೊ-ಇರಾನಿಯನ್‍ನ ಒಂದು ಆರಂಭಿಕ ವಂಶಸ್ಥ. ಅದು ಅತ್ಯಂತ ಹಳೆಯ ಸಂರಕ್ಷಿತ ಇರಾನಿಯನ್ ಭಾಷೆಯಾದ ಅವೆಸ್ತನ್‍ಗೆ ನಿಕಟವಾಗಿ ಸಂಬಂಧಿಸಿದೆ.

ವರ್ಗ:ಸಂಸ್ಕೃತ
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* Unicode signs for Vedic Sanskrit
*index of Vedic texts (TITUS)
*Ancient Sanskrit Online  from the University of Texas at Austin
ಸಂಸ್ಕೃತ ಸಾಹಿತ್ಯ

thumb|300px|ದೇವಿ ಮಾಹಾತ್ಮ್ಯದ ಅತ್ಯಂತ ಹಳೆಯ ಉಳಿದುಕೊಂಡಿರುವ ಹಸ್ತಪ್ರತಿ, ೧೧ನೇ ಶತಮಾನ.
**ಸಂಸ್ಕೃತದಲ್ಲಿನ ಸಾಹಿತ್ಯ**ವು ವೇದಗಳೊಂದಿಗೆ ಆರಂಭವಾಗುತ್ತದೆ, ಮತ್ತು ಕಬ್ಬಿಣ ಯುಗದ ಭಾರತದ ಸಂಸ್ಕೃತ ಮಹಾಕಾವ್ಯಗಳೊಂದಿಗೆ ಮುಂದುವರಿಯುತ್ತದೆ; ಶಾಸ್ತ್ರೀಯ ಸಂಸ್ಕೃತ ಸಾಹಿತ್ಯದ ಸುವರ್ಣ ಯುಗವು ಪ್ರಾಚೀನಕಾಲದ ಉತ್ತರಾರ್ಧದ ಕಾಲಮಾನದ್ದಾಗಿದೆ (ಸರಿಸುಮಾರು ಕ್ರಿ.ಪೂ. ೧ನೆಯ ಶತಮಾನದಿಂದ ಕ್ರಿ.ಶ. ೮ನೆಯ ಶತಮಾನ). ಸಾಹಿತ್ಯಕ ನಿರ್ಮಾಣವು ಕ್ರಿ.ಶ ೧೧೦೦ ನಂತರ ಕ್ಷೀಣಿಸುವ ಮೊದಲು ೧೧ನೆಯ ಶತಮಾನದಲ್ಲಿ ತಡವಾದ ಅರಳುವಿಕೆ ಕಂಡಿತು. (೨೦೦೨ರಿಂದ) "ಅಖಿಲ ಭಾರತ ಸಂಸ್ಕೃತ ಉತ್ಸವ"ದಂತಹ ಸಂದರ್ಭಗಳು ರಚನಾ ಸ್ಪರ್ಧೆಗಳನ್ನು ನಡೆಸುವುದರೊಂದಿಗೆ ಪುನರುಜ್ಜೀವನಕ್ಕೆ ಸಮಕಾಲೀನ ಪ್ರಯತ್ನಗಳು ನಡೆದಿವೆ.

## ಪ್ರಾಚೀನ ಸಂಸ್ಕೃತ ಸಾಹಿತ್ಯದ ಪಕ್ಷಿನೋಟ
## ನೋಡಿ
*ಪುರಾಣಗಳು
*ವೇದಗಳು
## ಉಲ್ಲೇಖಗಳು 
ವರ್ಗ:ಭಾರತೀಯ ಸಾಹಿತ್ಯ
ವರ್ಗ:ಸಾಹಿತ್ಯ
ವರ್ಗ:ಸಂಸ್ಕೃತ ಸಾಹಿತ್ಯ
ವರ್ಗ:ಸಂಸ್ಕೃತ
ಕರ್ನಾಟಕದ ಪ್ರಾಣಿ ಸಂಪತ್ತು

ಕರ್ನಾಟಕದ ವನ್ಯಜೀವಿ ಸಂಪತ್ತು - ರಾಷ್ಟ್ರೀಯ ಉದ್ಯಾನವನಗಳು
ದಕ್ಷಿಣ ಭಾರತದಲ್ಲಿ ಕರ್ನಾಟಕ ರಾಜ್ಯ ಸಸ್ಯ ಮತ್ತು ಪ್ರಾಣಿಗಳ ಒಂದು ಸಮೃದ್ಧ ವೈವಿಧ್ಯತೆಯನ್ನು ಹೊಂದಿದೆ. ಇದು 38720 ಚದರ ಕಿಮೀ ಒಂದು ದಾಖಲಿತ ಅರಣ್ಯ ಪ್ರದೇಶವನ್ನು ಹೊಂದಿದೆ ರಾಜ್ಯದ ಒಟ್ಟು ಭೌಗೋಳಿಕ ಪ್ರದೇಶದ 20,19% ಒಳಗೊಂಡಿರುವ.  ಈ ಕಾಡುಗಳಲ್ಲಿ ಆನೆ ಜನಸಂಖ್ಯೆಯ 25% ಮತ್ತು ಭಾರತದ ಹುಲಿ ಸಂಖ್ಯೆಯು 15%.
ಕರ್ನಾಟಕದಲ್ಲಿ ಒಟ್ಟು ೫ ರಾಷ್ಟ್ರೀಯ ಉದ್ಯಾನವನಗಳಿವೆ.
ಅಂಶಿ ರಾಷ್ಟ್ರೀಯ ಉದ್ಯಾನ 
ಬಂಡೀಪುರ ರಾಷ್ಟ್ರೀಯ ಉದ್ಯಾನವನ
ಬನ್ನೇರುಘಟ್ಟ ರಾಷ್ಟ್ರೀಯ ಉದ್ಯಾನ
ನಾಗರಹೊಳೆ ರಾಷ್ಟ್ರೀಯ ಉದ್ಯಾನವನ
ಕುದುರೆಮುಖ ರಾಷ್ಟ್ರೀಯ ಉದ್ಯಾನ

ವರ್ಗ:ಕರ್ನಾಟಕ
ತೂಫಾನು ಹೈಯಾನ್

**ತೂಫಾನು ಹೈಯಾನ್** ಎಂಬುದು ೨೦೧೩ರಲ್ಲಿ ಉಂಟಾದ ಉಷ್ಣವಲಯದ ಅತ್ಯುಗ್ರ ತೂಫಾನು ಆಗಿದೆ. ಇದು ನವೆಂಬರ್ ೭ ಮತ್ತು ೮ಕ್ಕೆ ಫಿಲಿಫೀನ್ಸ್ನ ಕೆಲವು ದ್ವೀಪಗಳಿಗೆ ಅಪ್ಪಳಿಸಿದಾಗ ಅಂದಾಜು ಗಂಟೆಗೆ ೩೧೫ ಕಿ.ಮೀ ವೇಗದಲ್ಲಿತ್ತು. ಇದರಿಂದಾಗಿ ಕಂಡುಕೇಳರಿಯದ ಜೀವಹಾನಿ,ವಸ್ತು ನಷ್ಟವಾಗಿದ್ದು, ಟಾಕ್ಲೋಬಾನ್ ನಗರ ಒಂದರಲ್ಲಿಯೇ ಸುಮಾರು ೧೦ ಸಾವಿರ ಜನ ಸಾವಿಗೀಡಾದ ವರದಿ ಬಂದಿದೆ..
### ಉಲ್ಲೇಖಗಳು
ವರ್ಗ:ನೈಸರ್ಗಿಕ ವಿಕೋಪಗಳು
ಸರ್ಕಾರಿ ಇಂಜಿನಿರಿಂಗ್ ಕಾಲೇಜು, ಹಾಸನ

ಸರ್ಕಾರಿ ಇಂಜಿನಿರಿಂಗ್ ಕಾಲೇಜು, ಹಾಸನ ಇದು ಕರ್ನಾಟಕ ರಾಜ್ಯದ ಹಾಸನ ಜಿಲ್ಲೆಯಲ್ಲಿದೆ.  ಬೆಂಗಳೂರು ಮಂಗಳೂರು(B.M) ರಾಷ್ಟ್ರೀಯ ಹೆದ್ದಾರಿ ನಂ:೪೮ ರಲ್ಲಿ ಅತ್ಯಂತ ವಿಶಾಲವಾದ ಕಟ್ಟಡ ಮತ್ತು ಪೂರ್ವಯೋಜಿತ ಉಪಯುಕ್ತತೆಗಳು ೪೦ ಎಕರೆಯ ವಿಶಾಲ ಭೂಪ್ರದೇಶದಲ್ಲಿ ಹರಡಿಕೊಂಡಿವೆ. ಇದು ವಿಶ್ವೇಶ್ವರಯ್ಯ ತಾಂತ್ರಿಕ ವಿಶ್ವವಿದ್ಯಾಲಯದಿಂದ ಪ್ರಮಾಣಿತಗೊಂಡಿದೆ ಮತ್ತು ಎ.ಐ.ಸಿ.ಟಿ.ಇ, ನವದೆಹಲಿಯಿಂದ ಅನುಮೋದಿತಗೊಂಡಿದೆ. ೨೦೦೭-೨೦೦೮ರಲ್ಲಿ ಕರ್ನಾಟಕ ಸರ್ಕಾರವು ತಾಂತ್ರಿಕ ಶಿಕ್ಷಣ ಇಲಾಖೆಯ ಅಡಿ ೧೦ ತಾಂತ್ರಿಕ ಮಹಾವಿದ್ಯಾಲಯಗಳನ್ನು ಸ್ಥಾಪಿಸಿತು.

ಕಾಲೇಜು ಒಟ್ಟು ೪ ವಿಭಾಗಗಳನ್ನು ಒಳಗೊಂಡಿದೆ. ಅವುಗಳೆಂದರೆ ಸಿವಿಲ್ ಇಂಜಿನಿಯರಿಂಗ್, ಮೆಕ್ಯಾನಿಕಲ್ ಇಂಜಿನಿಯರಿಂಗ್, ಎಲೆಕ್ತ್ರಾನಿಕ್ಸ್ ಎಂಡ್ ಕಮ್ಯುನಿಕೇಷನ್ಸ್ ಇಂಜಿನಿಯರಿಂಗ್ ಮತ್ತು ಕಂಪ್ಯೂಟರ್ ಸೈನ್ಸ್ ಎಂಡ್ ಇಂಜಿನಿಯರಿಂಗ್.

ವಿದ್ಯಾರ್ಥಿಗಳು ಕಡಿಮೆ ಬೋಧನಾ ಶುಲ್ಕದೊಂದಿಗೆ ಕೇವಲ ಸಾಮಾನ್ಯ ಪ್ರವೇಶ ಪರೀಕ್ಷೆ(ಸಿ.ಇ.ಟಿ) ಮುಖೇನ ಪ್ರವೇಶ ಪಡೆಯಬಹುದಾಗಿದೆ.ಇಲ್ಲಿ ವ್ಯಾಸಂಗ ಮಾಡುತ್ತಿರುವ ಬಹಳಷ್ಟು ವಿಧ್ಯಾರ್ಥಿಗಳು ಆರ್ಥಿಕವಾಗಿ ಹಿಂದುಳಿದ ಕುಟುಂಬಗಳಿಗೆ ಸೇರಿದವರಾಗಿದ್ದಾರೆ. ಅಂತಹ ವಿದ್ಯಾರ್ಥಿಗಳಿಗೆ ಕರ್ನಾಟಕ ಸರ್ಕಾರವು ಬೋಧನಾ ಶುಲ್ಕವನ್ನು ಹಿಂದಿರುಗಿಸುತ್ತದೆ ಹಾಗು ವಿವಿಧ ವಿದ್ಯಾರ್ಥಿ ಕ್ಷೇಮಾಭಿವೃದ್ಧಿ ಸಂಸ್ಥೆಗಳು ವಿದ್ಯಾರ್ಥಿವೇತನವನ್ನು ಒದಗಿಸುತ್ತಿವೆ.

ಸರ್ಕಾರಿ ಇಂಜಿನಿಯರಿಂಗ್ ಕಾಲೇಜು,ಹಾಸನವು ಈ ಕೆಳಕಂಡ ಶೈಕ್ಷಣಿಕ ಧ್ಯೇಯಗಳನ್ನು ಹೊಂದಿದೆ,

♦ ವಿದ್ಯಾರ್ಥಿಗಳಿಗೆ ಉತ್ತಮವಾದ ಶೈಕ್ಷಣಿಕ ಸೌಲಭ್ಯಗಳನ್ನು ಒದಗಿಸುವುದು.
♦ ವಿದ್ಯಾರ್ಥಿಗಳ ಉದ್ಯೋಗಶೀಲತೆಯನ್ನು ವೃದ್ಧಿಸುವ ಸಲುವಾಗಿ ಸೂಕ್ತವಾದ ತರಭೇತಿ ನೀಡುವುದು.
♦ ತರಭೇತಿ,ಸಂಶೋಧನೆ ಹಾಗು ಇನ್ನಿತರ ಶೈಕ್ಷಣಿಕ ಚಟುವಟಿಕೆಗಳಿಗೆ ಒಂದು ಉತ್ತಮವಾದ ಶೈಕ್ಷಣಿಕ ವಾತಾವರಣವನ್ನು ಕಲ್ಪಿಸಿಕೊಡುವುದು.
♦ ತಂತ್ರಜ್ಞಾನ ಕ್ಷೇತ್ರದಲ್ಲಿ ಆಗುತ್ತಿರುವ ಬೆಳವಣಿಗೆಗಳ ಬಗ್ಗೆ ಅರಿವು ಮೂಡಿಸಲು ತಾಂತ್ರಿಕ ಕಾರ್ಯಾಗಾರ ಹಾಗು ವಿಚಾರಗೋಷ್ಠಿಗಳನ್ನು ಏರ್ಪಡಿಸುವುದು.

ವರ್ಗ:ಶೈಕ್ಷಣಿಕ ಸಂಸ್ಥೆಗಳು
ವರ್ಗ:ಕರ್ನಾಟಕದ ಇಂಜಿನಿಯರಿಂಗ್ ಕಾಲೇಜುಗಳು
ಶ್ರೌತ

**ಶ್ರೌತ** ಸಂಪ್ರದಾಯಗಳು ಶ್ರುತಿ ಸಾಹಿತ್ಯದ ಮಂಡಲದ ಮೇಲೆ ಆಧಾರಿತವಾದ, ಹಿಂದೂ ಧರ್ಮದಲ್ಲಿನ ಐತಿಹಾಸಿಕ ವೈದಿಕ ಧರ್ಮದ ಸಂಪ್ರದಾಯವಾದಿ ಶಾಸ್ತ್ರೀಯ ಸಂಪ್ರದಾಯಗಳಾಗಿವೆ. ಅವು ಹಿಂದೂ ಧರ್ಮದಲ್ಲಿ ಸಣ್ಣ ಅಲ್ಪಸಂಖ್ಯೆಯನ್ನು ರೂಪಿಸುತ್ತವಾದರೂ ಅವನ್ನು ಭಾರತದಲ್ಲಿ ಈಗಲೂ ಆಚರಿಸಲಾಗುತ್ತದೆ. ಶ್ರೌತ ಸಂಪ್ರದಾಯವು ನಂಬಿಕೆಗಳ ಸಮೂಹವನ್ನು ಹೊಂದಿರುವುದರ ಬದಲು ಕ್ರಿಯಾವಿಧಿಗಳ ಆಚರಣೆಯ ಮೇಲೆ ಹೆಚ್ಚು ಒತ್ತು ಇಡುತ್ತದೆ.

ವರ್ಗ:ಹಿಂದೂ ಧರ್ಮ
ವಿಕಿ

thumb| ವಿಕಿಯ ಸೃಷ್ಟಿಕರ್ತ ವಾರ್ಡ್ ಕನ್ನಿಂಗ್ಹ್ಯಾಮ್
**ವಿಕಿ**  ಎನ್ನುವುದು ತಂತ್ರಜ್ಞಾನವಾಗಿದ್ದು ಅದು ಬಳಕೆದಾರರಿಗೆ ಲಭ್ಯವಿರುವ ಮಾಹಿತಿಯನ್ನು ಸೇರಿಸಲು ಅನುವು ಮಾಡಿಕೊಡುತ್ತದೆ, ಜೊತೆಗೆ ಬಳಕೆದಾರರಿಗೆ ಬದಲಾವಣೆಗಳನ್ನು ಅಥವಾ ತಿದ್ದುಪಡಿಗಳನ್ನು ಮಾಡಲು ಅನುವು ಮಾಡಿಕೊಡುತ್ತದೆ. 

ಸಾಮಾನ್ಯವಾಗಿ ಅಂತರ್ಜಾಲದಲ್ಲಿ ಒದಗಿಸುವ ಪುಟಗಳು (ಜಾಲ ಪುಟಗಳು) ಮಾಹಿತಿಯನ್ನು ಪುಟದ ಓದುಗರಿಂದ ಬದಲಾಯಿಸಲಾಗುವುದಿಲ್ಲ. ವಿಕಿ ತಂತ್ರಜ್ಞಾನವನ್ನು ಆಧರಿಸಿದ ಪುಟಗಳಲ್ಲಿನ ಮಾಹಿತಿಯನ್ನು ಓದುಗರಿಂದ ಬದಲಾಯಿಸಬಹುದು. 

ವಿಕಿಯನ್ನು ನೋಂದಾಯಿಸುವುದರಿಂದ ವಿಕಿಯನ್ನು ಸಂಪಾದಿಸುವುದು ಸುಲಭವಾಗುತ್ತದೆ, ಆದರೆ ಹೆಚ್ಚಿನ ಸಮಯದ ನೋಂದಣಿ ಅತ್ಯಗತ್ಯವಲ್ಲ. ಇದು ಒಟ್ಟಿಗೆ ಸೇರಲು ಮತ್ತು ಬರೆಯಲು ಮತ್ತು ಸಂವಹನ ಮಾಡಲು ಸುಲಭಗೊಳಿಸುತ್ತದೆ. 

ವಿಕಿಯು ಕಂಪ್ಯೂಟರ್ ಸಿಸ್ಟಮ್ ಆಗಿದ್ದು ಅದು ವೆಬ್‌ಸೈಟ್ ಕೆಲಸ ಮಾಡುತ್ತದೆ. ವಿಕಿವಿಕಿ ವೆಬ್ ಅನ್ನು ಮೊದಲ ಬಾರಿಗೆ ವಾರ್ಡ್ ಕನ್ನಿಂಗ್ಹ್ಯಾಮ್ 1995 ರಲ್ಲಿ ರಚಿಸಿದರು. ಹವಾಯಿಯಲ್ಲಿ, ವಿಕಿ-ವಿಕಿ ಎಂದರೆ 'ತ್ವರಿತ' ಅಥವಾ 'ವೇಗವಾಗಿ'. 

## ಹೆಚ್ಚಿನ ಮಾಹಿತಿ 
* ವಿಕಿಪೀಡಿಯಾ 
* ವಿಕಿವಿಕಿವೆಬ್ 
* ವಿಕಿ

ವರ್ಗ:ವಿಕಿಪೀಡಿಯಾ
ಹಿಂದೂ ಪಂಥಗಳು

ಹಿಂದೂಗಳು ಒಳ್ಳೆ ಕರ್ಮ, ಭಕ್ತಿ, ಅಥವಾ ಜ್ಞಾನವನ್ನು ಆಚರಿಸಿ ಮೋಕ್ಷವನ್ನು ಪಡೆಯಬಹುದು (ಬ್ರಹ್ಮನ್‍ನೊಂದಿಗೆ ವಿಲೀನ) ಎಂದು ನಂಬುವ ಜನ. ವೈಷ್ಣವ ಪಂಥ, ಶೈವ ಪಂಥ, ಶಾಕ್ತ ಪಂಥ ಮತ್ತು ಸ್ಮಾರ್ತ ಸಂಪ್ರದಾಯ ಹಿಂದೂ ಧರ್ಮದ ಮುಖ್ಯ ಪಂಥಗಳು. ಈ ನಾಲ್ಕು ಪಂಥಗಳು ಕ್ರಿಯಾವಿಧಿಗಳು, ನಂಬಿಕೆಗಳು, ಮತ್ತು ಸಂಪ್ರದಾಯಗಳನ್ನು ಹಂಚಿಕೊಳ್ಳಬಹುದು, ಆದರೆ ಪ್ರತಿ ಪಂಥವು ಜೀವನದ ಪರಮ ಗುರಿಯಾದ *ಆತ್ಮಜ್ಞಾನವನ್ನು* (ಆತ್ಮ ಸಾಕ್ಷಾತ್ಕಾರ) ಹೇಗೆ ಸಾಧಿಸಬೇಕು ಎಂಬುದಕ್ಕೆ ಒಂದು ಬೇರೆ ಜೀವನಕ್ರಮವನ್ನು ಹೊಂದಿದೆ.

ವರ್ಗ:ಹಿಂದೂ ಪಂಥಗಳು
ಹಿಂದೂ ಧರ್ಮದ ಇತಿಹಾಸ

**ಹಿಂದೂ ಧರ್ಮ**ವು ಭಾರತಕ್ಕೆ ಸ್ಥಳೀಯವಾದ ಸಂಬಂಧಿತ ಧಾರ್ಮಿಕ ಸಂಪ್ರದಾಯಗಳ ವ್ಯಾಪಕ ವೈವಿಧ್ಯಕ್ಕೆ ಒಂದು ಪದ. ಐತಿಹಾಸಿಕವಾಗಿ, ಅದು ಕಬ್ಬಿಣ ಯುಗದ ಸಂಪ್ರದಾಯಗಳಿಂದ ಭಾರತದಲ್ಲಿ ಧರ್ಮದ ಬೆಳವಣಿಗೆಯನ್ನು ಒಳಗೊಳ್ಳುತ್ತದೆ, ಮತ್ತು ಇವು ಪ್ರತಿಯಾಗಿ ಕಂಚಿನ ಯುಗದ ಸಿಂಧೂ ಕಣಿವೆಯ ನಾಗರಿಕತೆ ಮತ್ತು ತರುವಾಯ ಕಬ್ಬಿಣ ಯುಗದ ಐತಿಹಾಸಿಕ ವೈದಿಕ ಬ್ರಹ್ಮಣರ ಧರ್ಮದಂತಹ ಪ್ರಾಗೈತಿಹಾಸಿಕ ಧರ್ಮಗಳಿಗೆ ಹಿಂದಿರುಗುತ್ತವೆ. ಕ್ರಿ.ಪೂ. ೮೦೦ ಮತ್ತು ಕ್ರಿ.ಪೂ. ೨೦೦ರ ನಡುವಿನ ಅವಧಿಯು ವೈದಿಕ ಧರ್ಮ ಹಾಗು ಹಿಂದೂ ಧರ್ಮಗಳ ನಡುವೆ ಒಂದು ಸಂಧಿಕಾಲವಾಗಿದೆ ಮತ್ತು ಹಿಂದೂ ಧರ್ಮ, ಜೈನ ಧರ್ಮ ಹಾಗು ಬೌದ್ಧ ಧರ್ಮಕ್ಕೆ ಒಂದು ರೂಪಗೊಳ್ಳುವಿಕೆಯ ಅವಧಿಯಾಗಿದೆ.

ವರ್ಗ:ಹಿಂದೂ ಧರ್ಮದ ಇತಿಹಾಸ
ಸಚ್ಚಿದಾನಂದ

**ಸಚ್ಚಿದಾನಂದ** "ಅಸ್ತಿತ್ವ, ಪ್ರಜ್ಞೆ, ಪರಮಸುಖ" ಬ್ರಹ್ಮನ್‍ನ ವ್ಯಕ್ತಿನಿಷ್ಠ ಅನುಭವದ ಒಂದು ವಿವರಣೆ. ಹಿಂದೂ ತತ್ವಶಾಸ್ತ್ರದ ಅದ್ವೈತ ವೇದಾಂತ ಪರಂಪರೆಯಲ್ಲಿ, ಸಂಪೂರ್ಣವಾಗಿ ಬ್ರಹ್ಮವನ್ನು ಜೀವಿಸುವ (ದಿನದ ೨೪ ಗಂಟೆ) ವ್ಯಕ್ತಿಯನ್ನು *ಜೀವನ್ಮುಕ್ತ*ನೆಂದು ಕರೆಯಲಾಗುತ್ತದೆ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಜೀವನ್ಮುಕ್ತ

ಹಿಂದೂ ಧರ್ಮದ ಅದ್ವೈತ ತತ್ವದಲ್ಲಿ, **ಜೀವನ್ಮುಕ್ತ** (*ಜೀವನ್ಮುಕ್ತಿ* ಶಬ್ದದಿಂದ, ಸಂಸ್ಕೃತ ಶಬ್ದಗಳಾದ *ಜೀವ* ಮತ್ತು *ಮುಕ್ತಿ*ಯ ಸಂಯೋಗದಿಂದ, ಜನ್ಯವಾಗಿದೆ) ಆತ್ಮದ ದೃಢವಾಗಿ ಮೈಗೂಡಿಕೊಂಡ ಜ್ಞಾನ, *ದೃಢನಿಷ್ಠ*ವನ್ನು ಪಡೆದ, ಮತ್ತು ಮಾನವ ಶರೀರದಲ್ಲಿ ಇದ್ದುಕೊಂಡು, ಪುನರ್ಜನ್ಮದಿಂದ ಸ್ವತಂತ್ರವಾದ, ವಿಮೋಚನೆ ಹೊಂದಿದ ಯಾವುದೇ ವ್ಯಕ್ತಿ. ಈ ವಿಮೋಚನೆಯನ್ನು ತಾಂತ್ರಿಕವಾಗಿ *ಮೋಕ್ಷ*ವೆಂದು ಕರೆಯಲಾಗುತ್ತದೆ. ಅದ್ವೈತದ ಹೊರತು ಹಿಂದೂ ಸಿದ್ಧಾಂತದ ಎಲ್ಲ ಪರಂಪರೆಗಳಲ್ಲಿ, ವಿಮೋಚನೆಯು ಅಗತ್ಯವಾಗಿ ಮನುಷ್ಯರ ಅನುಭವಕ್ಕೆ ಮೀರಿದ ಘಟನೆ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಡಿ.ಡಿ.ಕೋಸಾಂಬಿ

**ದಾಮೋದರ ಧರ್ಮಾನಂದ ಕೋಸಾಂಬಿ** (ಜನನ:೩೧ ಜುಲೈ ೧೯೦೭ - ೨೯ ಜೂನ್ ೧೯೬೬) ಪ್ರಸಿದ್ಧ ಗಣಿತಶಾಸ್ತ್ರಜ್ಞ.

ವರ್ಗ:ಗಣಿತಜ್ಞರು
ಬ್ರಹ್ಮ (ಹಿಂದೂ ಪರಿಕಲ್ಪನೆ)

ಹಿಂದೂ ಧರ್ಮದಲ್ಲಿ, **ಬ್ರಹ್ಮ**ವು ನಿಖರವಾಗಿ ನಿರೂಪಿಸಲು ಸಾಧ್ಯವಿಲ್ಲದ ಜಗತ್ತಿನ ನಡುವೆ ಮತ್ತು ಆಚೆಗಿನ ಏಕಪ್ರಕಾರವಾದ ವಾಸ್ತವ. ಸಂಸ್ಕೃತದಲ್ಲಿ ಅದನ್ನು *ಸಚ್ಚಿದಾನಂದ* (ಅಸ್ತಿತ್ವ-ಪ್ರಜ್ಞೆ-ಪರಮಸುಖ) ಮತ್ತು ಅತ್ಯುನ್ನತ ವಾಸ್ತವ ಎಂದು ವಿವರಿಸಲಾಗಿದೆ. ತತ್ವಶಾಸ್ತ್ರೀಯ ಪರಂಪರೆಯ ಮೇಲೆ ಆಧರಿಸಿ ಬ್ರಹ್ಮವನ್ನು ಆತ್ಮ (ಪರಿಶುದ್ಧ ಅರಿವು - ನೈಜ ವ್ಯಕ್ತಿತ್ವದ ಗುರುತು), ವೈಯಕ್ತಿಕ (ಸಗುಣ ಬ್ರಹ್ಮ, ಗುಣಗಳುಳ್ಳ), ನಿರಾಕಾರ (ನಿರ್ಗುಣ ಬ್ರಹ್ಮ, ಗುಣಗಳಿರದ) ಮತ್ತು/ಅಥವಾ ಪರಬ್ರಹ್ಮ, ಎಂದು ಕಲ್ಪಿಸಿಕೊಳ್ಳಲಾಗಿದೆ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಜೀವ

ಹಿಂದೂ ಧರ್ಮ ಮತ್ತು ಜೈನ ಧರ್ಮದಲ್ಲಿ, **ಜೀವ**ವು ಒಂದು ಬದುಕಿರುವ ವ್ಯಕ್ತಿ ಅಥವಾ ಪ್ರಾಣಿ, ಅಥವಾ ಹೆಚ್ಚು ನಿರ್ದಿಷ್ಟವಾಗಿ, ಒಂದು ಬದುಕಿರುವ ಜೀವಿಯ (ಮಾನವ, ಪ್ರಾಣಿ, ಮೀನು ಅಥವಾ ಸಸ್ಯ ಇತ್ಯಾದಿ) ಭೌತಿಕ ಸಾವನ್ನು ಪಾರಾಗುವ ಅಮರ ಸತ್ವ ಅಥವಾ ಚೇತನ. ಅದು *ಆತ್ಮ*ಕ್ಕೆ ಬಹಳ ಹೋಲುವ ಬಳಕೆಯನ್ನು ಹೊಂದಿದೆ, ಆದರೆ *ಆತ್ಮ*ವು ವಿಶ್ವಾತ್ಮವನ್ನು ಸೂಚಿಸಿದರೆ, *ಜೀವ* ಶಬ್ದವನ್ನು ನಿರ್ದಿಷ್ಟವಾಗಿ ಒಂದು ಪ್ರತ್ಯೇಕ ಬದುಕಿರುವ ವಸ್ತು ಅಥವಾ ಬದುಕಿರುವ ವ್ಯಕ್ತಿ ಅಥವಾ ಪ್ರಾಣಿಯನ್ನು ಸೂಚಿಸಲು ಬಳಸಲಾಗುತ್ತದೆ. ಗೊಂದಲ ತಪ್ಪಿಸಲು *ಪರಮಾತ್ಮ* ಮತ್ತು *ಜೀವಾತ್ಮ* ಪದಗಳನ್ನು ಬಳಸಲಾಗುತ್ತದೆ.

ಜೈನ್ ಧರ್ಮದಲ್ಲಿ, **ಜೀವ**ವು ಅಮರ ಮೂಲಭೂತವಾಗಿ ಅಥವಾ ಒಂದು ಜೀವಿಯ ಆತ್ಮ(ಮಾನವ, ಪ್ರಾಣಿ, ಮೀನು ಅಥವಾ ಸಸ್ಯ ಇತ್ಯಾದಿ) ದೈಹಿಕ ಸಾವಾಗಿ ಉಳಿದುಕೊಂಡಿದೆ. ಜೈನ್ ಧರ್ಮದ ಭಾವನೆಯಲ್ಲಿ **ಅಜೀವ** ಎಂದರೆ 'ಆತ್ಮವಿಲ್ಲದ' ಎಂಬ ಅರ್ಥವನ್ನು ಸೂಚಿಸುತ್ತದೆ. ಇದು ವಸ್ತು(ದೇಹವು ಸೇರಿದಂತೆ), ಸಮಯ, ಸ್ಥಳ, ಚಲನೆ ಮತ್ತು ಚಲನೆಯಲ್ಲದಕ್ಕೆ ಪ್ರತಿನಿಧಿಸುತ್ತದೆ. ಜೈನ್ ಧರ್ಮದಲ್ಲಿ, ಜೀವ, ಒಂದೂ 'ಸಂಸಾರಿ'ಯಾಗಿರುತ್ತದೆ (ಲೌಕಿಕ, ಪುನರ್ಜನ್ಮಗಳ ಆವೃತ್ತಿ ಹಿಡಿದು) ಅಥವಾ 'ಮುಕ್ತಾ'ವಾಗಿರುತ್ತದೆ (ವಿಮೋಚನೆಗೊಳಿಸುವುದಾಗಿ).
 
:
#REDIRECT ಭಾರತೀಯ ತತ್ತ್ವಶಾಸ್ತ್ರದಲ್ಲಿ ಜೀವಾತ್ಮ ;ಭಾರತೀಯ ತತ್ತ್ವಶಾಸ್ತ್ರದಲ್ಲಿ ಜೀವಾತ್ಮ

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು
ಬಂಗಾರ ತಿರುಪತಿ

ಪುರಾಣ ಪ್ರಸಿದ್ಧ ಸ್ಥಳವಾದ  ಬಂಗಾರ ತಿರುಪತಿಯು ೧೦೮ ತಿರುಪತಿಗಳಲ್ಲಿ ಒಂದು ಎಂದು ಪ್ರತೀತಿ. ಚಿನ್ನದ ಗಣಿ ಪ್ರದೇಶವಿರುವ ಕೋಲಾರ ಜಿಲ್ಲೆಯಲ್ಲಿ ಈ ಪುಣ್ಯ ಕ್ಷೇತ್ರವಿರುವುದರಿಂದ ಇದಕ್ಕೆ  ‘ಬಂಗಾರ ತಿರುಪತಿ’ ಎಂದು ಹೆಸರು. ಹಾಗೆಯೇ ಇಲ್ಲಿ ಪೂಜಿಸಲ್ಪಡುವವನು ಬಂಗಾರ ತಿರುಪತಿ ಶ್ರೀನಿವಾಸ. ಬಂಗಾರ ಗಿರಿವಾಸ ಎಂದೂ ಕರೆಯುತ್ತಾರೆ. ಕೋಲಾರ ಜಿಲ್ಲೆ ಮುಳಬಾಗಲಿನಿಂದ ೧೫ ಕಿ.ಮೀ. ಕ್ರಮಿಸಿದರೆ ಬಂಗಾರ ತಿರುಪತಿ ಶ್ರೀನಿವಾಸನ ದರ್ಶನ ನಿಮಗಾಗುತ್ತದೆ.

ಈ ದೇವಸ್ಥಾನದ ಸ್ಥಳ ಪುರಾಣ ಕುತೂಹಲದಾಯಕವಾಗಿದೆ. ಸಾಮಾನ್ಯವಾಗಿ ಎಲ್ಲ ಮಂದಿರಗಳಲ್ಲಿಯೂ ಮುಂದುಗಡೆ ಬಾಗಿಲು ಇರುತ್ತದೆ. ಆದರೆ ಇಲ್ಲಿ ಬಾಗಿಲೇ ಇಲ್ಲ! ಕಿಟಕಿಗಳಿಂದ ದರ್ಶನ! ಇದಕ್ಕೊಂದು ಪುರಾಣ ಸಂಗತಿ ಉಂಟು. ಇಲ್ಲಿ ಭೃಗು ಮಹರ್ಷಿಗಳು ತಪಸ್ಸು ಮಾಡುತ್ತಿದ್ದರಂತೆ. ಅವರ ಪಾದದಲ್ಲಿ ಇದ್ದ ಜ್ಞಾನನೇತ್ರ ಎಂಬ ಕಣ್ಣನ್ನು ಪರಮಾತ್ಮನು ವೈಕುಂಠದಲ್ಲಿ ತೆಗೆದುಬಿಡುತ್ತಾನೆ. ಆಗ ಋಷಿಗೆ ಜ್ಞಾನೋದಯವಾಗುತ್ತದೆ. “ಜಗತ್ ಸೃಷ್ಟಿಕರ್ತನಾದ ನಿನ್ನನ್ನು ಒದ್ದಿದ್ದರಿಂದ ಈ ಮಹಾ ಪಾಪ ಉಂಟಾಯಿತು. ನನ್ನ ಪಾಪ ಹೋಗಲಾಡಿಸಿ ಮೋಕ್ಷ ಕೊಡು" ಎಂದು ಬಹುವಾಗಿ ಬೇಡಿಕೊಳ್ಳುತ್ತಾರೆ. ಆಗ ಪರಮಾತ್ಮನು. “ಈ ಶೇಷಾಚಲ ಕ್ಷೇತ್ರದಲ್ಲಿ ತಪಸ್ಸು ಮಾಡಿಕೊಂಡಿರು. ನನ್ನ ಆರಾಧನೆ ಮಾಡು, ಮೋಕ್ಷ ಕೊಡುತ್ತೇನೆ" ಎಂದು ಆಶ್ವಾಸನೆ ನೀಡುತ್ತಾನೆ. ಈ ಹಿನ್ನೆಲೆಯಲ್ಲಿ ಸ್ವಾಮಿಯು ಇಲ್ಲಿ ಉದ್ಭವಿಸಿದ ಎಂದು ಪುರಾಣ ಹೇಳುತ್ತದೆ. ಭೃಗು ಮಹರ್ಷಿಗಳು ಇಲ್ಲಿ ತಪಸ್ಸು ಮಾಡಿಕೊಂಡು ಭಗವಂತನ ದರ್ಶನ ಪಡೆದರು.

ಮತ್ತೊಂದು ವಿಶೇಷವೆಂದರೆ ಇಲ್ಲಿರುವ ಕಿಟಕಿಗೆ ಆರು ರಂಧ್ರಗಳಿವೆ. ಮಾನವನ ಆರು ಗುಣಗಳಾದ - ಕಾಮ, ಕ್ರೋಧ, ಲೋಭ, ಮೋಹ, ಮದ, ಮತ್ಸರ -ಇವುಗಳನ್ನು ಅರಿಷಡ್‌ವರ್ಗ ಎಂದು ನಮ್ಮ ಶಾಸ್ತ್ರಗಳು ಹೇಳುತ್ತವೆ. ಈ ಆರು ಗುಣಗಳನ್ನು ಬಿಟ್ಟು ಮನುಷ್ಯ ಬದುಕುವುದು ಕಷ್ಟ. ಅದಕ್ಕಾಗಿ ಪರಮಾತ್ಮ “ನನ್ನನ್ನು ನೋಡುವಾಗಲಾದರೂ ಎಲ್ಲವನ್ನೂ ಮರೆತು ಪೂಜಿಸು. ಒಳ್ಳೆಯ ಫಲವನ್ನು ಕೊಡುತ್ತೇನೆ" ಎನ್ನುತ್ತಾನೆ. ಇದರ ಸಂಕೇತವಾಗಿ ಆರು ರಂಧ್ರಗಳಿರುವ ಕಿಟಕಿಯ ಮೂಲಕ ಇಲ್ಲಿ ಭಗವಂತನ ದರ್ಶನ. ಉಡುಪಿಯಲ್ಲಿ ಕೃಷ್ಣನ ದರ್ಶನ ಮಾಡಿದಂತೆ. ಎಷ್ಟೇ ಭಕ್ತರು ಬರಲಿ, ಅವರೆಲ್ಲ ಈ ಕಿಟಕಿ ಮೂಲಕವೇ ದರ್ಶನ ಮಾಡಿಕೊಂಡು ಹೋಗಬೇಕು. ಇಲ್ಲಿ ವರ್ಷದಲ್ಲಿ ಮೂರು ಬಾರಿ ಜಾತ್ರೆ. ಮಾಘ ಶುದ್ಧ ಪೂರ್ಣಿಮೆ, ಅಂದರೆ ಮಾರ್ಗಶಿರದಲ್ಲಿ ಬ್ರಹ್ಮೋತ್ಸವ ನಡೆಯುತ್ತದೆ. ವೈಶಾಖದಲ್ಲಿ  ೯ ದಿವಸ ಮತ್ತು ಶ್ರಾವಣದಲ್ಲಿ ನಾಲ್ಕೂ ಶನಿವಾರ ವಿಶೇಷ ಪೂಜೆ ಮತ್ತು ಶಿವರಾತ್ರಿ ಸಮಯದಲ್ಲಿ ಜಾತ್ರೆ.  ಈ ಎಲ್ಲ ವಿಶೇಷ ಸಂದರ್ಭಗಳಲ್ಲಿ ಸಹಸ್ರಾರು ಭಕ್ತರು ಪಾಲ್ಗೊಂಡು ಪುನೀತರಾಗುತ್ತಾರೆ.

ವಿಶೇಷ ದಿನಗಳಲ್ಲಿ ಭಗವಂತನ ವಿಗ್ರಹಕ್ಕೆ ಅಲಂಕರಿಸಲು ಬಂಗಾರದ ಆಭರಣಗಳಿವೆ. ಅದನ್ನು ತಾಲೂಕಿನ ಸರ್ಕಾರಿ ಖಜಾನೆಯಲ್ಲಿ ಸುರಕ್ಷಿತವಾಗಿ ಇಡಲಾಗುತ್ತದೆ ಮತ್ತು ವಿಶೇಷ ಪೂಜೆ ಇದ್ದಾಗ ತರಲಾಗುತ್ತದೆ.

ವಿಶೇಷ ಆಚರಣೆ : ಶ್ರಾವಣ ಮಾಸ; ಶಿವರಾತ್ರಿ; ವೈಕುಂಠ ಏಕಾದಶೀ. 
ದರ್ಶನ ಸಮಯ : ಬೆಳಗ್ಗೆ ೭-೩೦ ರಿಂದ ಸಂಜೆ ೭-೩೦ ರವರೆಗೆ, ಯಾವುದೇ ಬಿಡುವು ಇಲ್ಲದೆ. 
ಅಭಿಷೇಕ : ಬೆಳಗ್ಗೆ ೮ ಗಂಟೆಗೆ. ಶನಿವಾರ ಮಾತ್ರ ಬೆಳಿಗ್ಗೆ ೧೧ ಗಂಟೆಗೆ. ಅನಂತರ ಪ್ರಸಾದ ವಿನಿಯೋಗ. ಶನಿವಾರ, ಭಾನುವಾರ ಮತ್ತು ರಜಾ ದಿನ ಹಾಗೂ ವಿಶೇಷ ದಿನಗಳಲ್ಲಿ ಭಕ್ತರ ಸಂಖ್ಯೆ ಹೆಚ್ಚು.

ವರ್ಗ:ಪುಣ್ಯಸ್ಥಳಗಳು
ವರ್ಗ:ಕೋಲಾರ ಜಿಲ್ಲೆ
ಸ. ಸ. ಮಾಳವಾಡ

**ಪ್ರೊ. ಸ. ಸ. ಮಾಳವಾಡ** (ನವೆಂಬರ್ ೧೪, ೧೯೧೦ - ಆಗಸ್ಟ್ ೩೦, ೧೯೮೭) ಅವರು ಕನ್ನಡ ನಾಡಿನ ಶೈಕ್ಷಣಿಕ ಮತ್ತು ಸಾಹಿತ್ಯಕ ಪ್ರಪಂಚದಲ್ಲಿ ಪ್ರಸಿದ್ಧ ಹೆಸರಾಗಿದ್ದಾರೆ.  ಪ್ರೊ.ಮಾಳವಾಡ ಅವರ ಪತ್ನಿ ಶಾಂತಾದೇವಿ ಮಾಳವಾಡ ಅವರು ಸಹಾ ಕನ್ನಡ ಸಾಹಿತ್ಯ ಕ್ಷೇತ್ರದಲ್ಲಿ ಮಹತ್ವದ ಸೇವೆ ಸಲ್ಲಿಸಿದವರಾಗಿದ್ದು ಈ ದಂಪತಿಗಳು ತಮ್ಮ ಮಹತ್ವದ ಕೊಡುಗೆಗಳಿಗಾಗಿ ಕನ್ನಡ ನಾಡಿನ ಪ್ರಾತಃಸ್ಮರಣೀಯರೆನಿಸಿದ್ದಾರೆ.

## ಜೀವನ
ಸ. ಸ ಮಾಳವಾಡರು ಧಾರವಾಡ ಜಿಲ್ಲೆಯ ಮೆಣಸಗಿಯಲ್ಲಿ ನವೆಂಬರ್ ೧೪, ೧೯೧೦ರ ವರ್ಷದಲ್ಲಿ ಜನಿಸಿದರು. ತಂದೆ ಸಂಗನ ಬಸಪ್ಪನವರು ಮತ್ತು  ತಾಯಿ ಕಾಳಮ್ಮನವರು. 

ಮಾಳವಾಡರ ಪ್ರಾರಂಭಿಕ ಶಿಕ್ಷಣವು ಗೋವನ ಕೊಪ್ಪ, ಗುಳೇದಗುಡ್ಡ, ಬಾಗಲಕೋಟೆ, ವಿಜಾಪುರಗಳಲ್ಲಿ ನೆರವೇರಿತು.  ಉನ್ನತ ವ್ಯಾಸಂಗವನ್ನು ಧಾರವಾಡದಲ್ಲಿ ನಡೆಸಿದ ಅವರು  ಎಂ. ಎ ಪದವೀಧರರಾದ ಮೇಲೆ ಕೆಲಕಾಲ ಮಾಧ್ಯಮಿಕ ಕಾಲೇಜು ಶಿಕ್ಷಕರಾಗಿ ಕಾರ್ಯನಿರ್ವಹಿಸಿ ನಂತರದಲ್ಲಿ ಧಾರವಾಡದ ಕರ್ನಾಟಕ ಕಾಲೇಜಿನಲ್ಲಿ ಕನ್ನಡ ಪ್ರಾಧ್ಯಾಪಕರಾಗಿ ನೇಮಕಗೊಂಡರು. 

## ಶೈಕ್ಷಣಿಕ ಕೊಡುಗೆ
ಧಾರವಾಡದ ಕರ್ನಾಟಕ  ಕಾಲೇಜಿನ ಪ್ರಾಚಾರ್ಯರಾಗಿ, ನಿವೃತ್ತರಾಗುವವರೆವಿಗೂ ಸೇವೆ ಸಲ್ಲಿಸಿದ ಮಾಳವಾಡರು  ನಿವೃತ್ತಿಯ ನಂತರದಲ್ಲಿ ಯು.ಜಿ.ಸಿ. ಪ್ರಾಧ್ಯಾಪಕರಾಗಿ ಕನ್ನಡ ಸಂಶೋಧನಾ ಸಂಸ್ಥೆಯ ನಿರ್ದೇಶಕರಾಗಿ, ಕರ್ನಾಟಕ ವಿಶ್ವವಿದ್ಯಾಲಯದ ಪಠ್ಯಪುಸ್ತಕ ನಿರ್ದೇಶನಾಲಯದ ಸಂಸ್ಥಾಪಕ ಗೌರವ ನಿರ್ದೇಶಕರಾಗಿ, ರಾಜ್ಯದ ಪಠ್ಯಪುಸ್ತಕ ರಚನಾ ಸಮಿತಿಗಳಲ್ಲಿ ಗಣನೀಯ ಸೇವೆ ಸಲ್ಲಿಸಿದರು. ಕರ್ನಾಟಕ ವಿಶ್ವವಿದ್ಯಾಲಯ, ಧಾರವಾಡದ ಆಕಾಶವಾಣಿ ನಿಲಯಗಳ ಸ್ಥಾಪನೆಯಲ್ಲಿ ಅವರು ಮಹತ್ವದ ಪಾತ್ರ ನಿರ್ವಹಿಸಿದ್ದರು 

## ಸಾಹಿತ್ಯ ಕೃತಿಗಳು
‘ಕರ್ನಾಟಕ ಸಾಹಿತ್ಯ-ಸಂಸ್ಕೃತಿ ದರ್ಶನ’ ಮಾಳವಾಡರ ಮೊಟ್ಟ ಮೊದಲ ಕೃತಿ. ನಂತರದಲ್ಲಿ  ಸಾಹಿತ್ಯ ಸಮಾಲೋಚನೆ, ಪುಸ್ತಕ ಪ್ರಪಂಚ, ಹರಿಹರನ ರಗಳೆಗಳಲ್ಲಿ ಜೀವನ ದರ್ಶನ, ಕಾವ್ಯ ಮತ್ತು ಜೀವನ ಚಿತ್ರಣ, ಕವೀಂದ್ರ ರವೀಂದ್ರರು, ಸಾಹಿತ್ಯ ಸಂಗಮ, ಷಡಕ್ಷರಿ, ಸಾಹಿತ್ಯ ದೃಷ್ಟಿ, ಹರಿಹರ-ರಾಘವಾಂಕರು ಮುಂತಾದ ಹಲವಾರು ವಿಮರ್ಶಾ ಗ್ರಂಥಗಳನ್ನು ಪ್ರಕಟಿಸಿದರು.  

ಮಾಳವಾಡರ ಸಂಪಾದಿತ ಕೃತಿಗಲ್ಲಿ  ಕನ್ನಡ ಗದ್ಯಮಾಲೆ, ರಾಘವಾಂಕ ಚರಿತ್ರೆ, ಶ್ರೀ ಬಸವಣ್ಣನವರ ವಚನ ಸಂಗ್ರಹ, ಕಾವ್ಯ ಪದ ಮಂಜರಿ ಮುಂತಾದವು ಸೇರಿವೆ.  

ಸಂಸ್ಕೃತಿ, ಕಾಲವಾಹಿನಿ, ದೃಷ್ಟಿಕೋನ, ನಾಲ್ಕು ಭಾಷಣಗಳು, ಸುವಿಚಾರ ಸಂಗಮ ಮುಂತಾದವು ಮಾಳವಾಡರ ವೈಚಾರಿಕ ಬರಹಗಳು. ಪಯಣದ ಕತೆ, ಸಂಚಾರ ಸಂಗಮ ಪ್ರವಾಸ ಕಥನಗಳು.  ಸ್ವಾದಿ ಅರಸು ಮನೆತನ, ಉತ್ತಂಗಿ ಚನ್ನಪ್ಪ, ಮಧುರ ಚೆನ್ನ, ಬಸವಣ್ಣನವರು, ನಾಗ ಮಹಾಶಯ, ಶಿಶುನಾಳ ಶರೀಫರು ಮುಂತಾದವು ವ್ಯಕ್ತಿಚಿತ್ರಗಳು. ಹಳ್ಳಿಯ ಹುಡುಗ, ದಾರಿ ಸಾಗಿದೆ ಅವರ ಆತ್ಮಕೃತಿಗಳು. ಅಭಿನಂದನ ಗ್ರಂಥ **ವ್ಯಾಸಂಗ**. ಹೀಗೆ ಅವರು  40ಕ್ಕೂ ಹೆಚ್ಚು ಕೃತಿಗಳನ್ನು ರಚಿಸಿದರು.
ಮಾಳವಾಡರು ವಿದ್ಯಾರ್ಥಿ ದೆಸೆಯಲ್ಲಿಯೇ ಮಂಗ ಮಠ ಎಂಬ ಸಾಹಿತ್ಯ ಸಂಸ್ಥೆಯನ್ನು ಕಟ್ಟಿ ಬೆಳೆಸಿದ ಕೀರ್ತಿಗೆ ಪಾತ್ರರಾಗಿದ್ದರು. ಮಾಳವಾಡರ ಪತ್ನಿ ಶಾಂತಾದೇವಿ ಮಾಳವಾಡ ಅವರು ಸಹಾ ಕನ್ನಡ ನಾಡು, ನುಡಿ, ಭಾಷೆ ಸಾಹಿತ್ಯಕ್ಕೆ ಅಪಾರ ಸೇವೆ ಸಲ್ಲಿಸಿದವರು.

## ಪ್ರಶಸ್ತಿ ಗೌರವಗಳು
ಸ. ಸ. ಮಾಳವಾಡರಿಗೆ ೧೯೭೨ರಲ್ಲಿ ರಾಜ್ಯ ಸಾಹಿತ್ಯ ಅಕಾಡಮಿ ಪ್ರಶಸ್ತಿ, ೧೯೮೫ರಲ್ಲಿ ರಾಜ್ಯೋತ್ಸವ ಪ್ರಶಸ್ತಿ ಮುಂತಾದ ಗೌರವಗಳು ಸಂದಿದ್ದವು.

## ವಿದಾಯ
ಪ್ರೊ. ಮಾಳವಾಡರು ಆಗಸ್ಟ್  ೩೦, ೧೯೮೭ರ ವರ್ಷದಲ್ಲಿ ಈ ಲೋಕವನ್ನಗಲಿದರರು. 

## ಮಾಹಿತಿ ಕೃಪೆ
# ಕಣಜ 

ವರ್ಗ: ಸಾಹಿತಿಗಳು
ರಜಸ್

ಹಿಂದೂ ತತ್ವಶಾಸ್ತ್ರದ ಸಾಂಖ್ಯ ಪರಂಪರೆಯಲ್ಲಿ, **ರಜಸ್** ಅಥವಾ **ರಜೋಗುಣ** ಮೂರು ಗುಣಗಳ ಪೈಕಿ ಒಂದು. ಇವುಗಳಲ್ಲಿ, ರಜಸ್ ಚಲನೆ, ಶಕ್ತಿ ಮತ್ತು ಸಂರಕ್ಷಣೆಗೆ ಕಾರಣವಾಗಿದೆ ಮತ್ತು ಆ ಮೂಲಕ ಇತರ ಎರಡು ಗುಣಗಳಾದ ಸತ್ವ ಮತ್ತು ತಮಸ್‍ನ ಕ್ರಿಯೆಯನ್ನು ಸಮರ್ಥಿಸುತ್ತದೆ ಮತ್ತು ನಿರ್ವಹಿಸುತ್ತದೆ. ರಜಸ್ ಪ್ರಕೃತಿಯ ಇತರ ಅಂಶಗಳ ಕ್ರಿಯೆಯನ್ನು ಉತ್ತೇಜಿಸುವ ಅಥವಾ ಸಮರ್ಥಿಸುವ ಶಕ್ತಿ.

ವರ್ಗ:ಹಿಂದೂ ತತ್ವಶಾಸ್ತ್ರೀಯ ಪರಿಕಲ್ಪನೆಗಳು